Šabić: Iz EU stižu ozbiljna upozorenja - NOVA portal\nEmisije Autor:Bojana Milovanovic29. mar. 202108:56 > 13:16\nIzveštaj Evropskog parlamenta (EP) o napretku Srbije ka prijemu u EU, u kojem se pominju brojne afere aktuelne vlasti, predstavlja ozbiljno upozorenje i impuls koji ne sme da se ignoriše, smatra advokat i nekadašnji poverenik za informacije od javnog značaja Rodoljub Šabić. On je, gostujući u jutarnjem programu televizije Nova S, "Probudi se", konstatovao da bi jedna od posledica mogla da bude i izostanak novca iz evropskih fondova.\n„Ako želite u to društvo, onda morate da imate drugačiju reakciju na impulse koji dolaze odatle, na neke stvari koje nisu izmišljene, nego su svakodnevne. Nije valjda izmišljeno ono što se dešava u Narodnoj skupštini, nije valjda da su izmišljeni napadi na novinare nezavisnih medija, to su notorne činjenice. Nisu valjda izmišljeni Jovanjica, Krušik, Savamala…“, poručuje Šabić.\nOn smatra da su svi ti impulsi jako važni i da svako ko ih ignoriše ili je u ozbiljnoj zabludi ili ne misli da ide iskreno tim evropskim putem.\n„Vlast se suočava sa time da podrška EU više neće biti bezrezervna“, primećuje Šaboć.\nOn se osvrnuo i na vakcinaciju građana iz regiona u Srbiji i na poklanjanje vakcina koje je nabavila naša zemlja. Šabić kaže da nema ništa protiv toga da se pomogne komšijama, ipak, kada je reč o vakcinaciji u Srbiji primećuje mnoga otvorena pitanja.\n„Ko je kupio te vakcine, koliki je trošak toga. Zašto su svi troškovi u vezi sa koronom kod nas tajna…?“, pita se Šabić i pominje primer Severne Makedonije u kojoj su svi troškovi u vezi sa koronavirusom transparentni. Šabić je prokomentarisao i odnos predstavnika vlasti prema zahtevima i informacijama kojr traže novinari i građani.\n„U 70 odsto slučajeva naši organi vlasti ignorišu zahteve za slobodan pristup informacijama koji stižu od novinara i građana“, kaže Šabić i konstatuje da je to neprimereno za demokratsko društvo.\n"Probudi se"Evropski parlamentNova SRodoljub Šabićvakcinacija


Otvoren Vipov konkurs "Pronađi inspiraciju za ekomotivaciju" Otvoren Vipov konkurs „Pronađi inspiraciju za ekomotivaciju“ – Personal magazin\nOrganizatori festivala „Green Fest“ i kompanija Vip mobile drugu godinu zaredom nagrađuju autore najboljih ekoloških video zapisa zabeleženih mobilnim telefonom. Učesnicima se tako pruža prilika da prikažu na koji način…\nOrganizatori festivala „Green Fest“ i kompanija Vip mobile drugu godinu zaredom nagrađuju autore najboljih ekoloških video zapisa zabeleženih mobilnim telefonom. Učesnicima se tako pruža prilika da prikažu na koji način ekomotivšu, uz svoje umeće i talenat za pravljenje filmova.\nMeđunarodni festival zelene kulture „Green Fest” i kompanija Vip mobile raspisali su konkurs za najbolji film snimljen mobilnim telefonom na temu „Pronađi inspiraciju za ekomotivaciju“. Pristigli snimci biće prikazani u okviru programa „Ekomotivacija“ u Domu omladine od 13. do 15. novembra, a autor najoriginalnijeg filma biće nagrađen Samsung Galaxy Beam I8530 smart telefonom sa integrisanim projektorom.\nSvi zainteresovani mogu da pošalju svoje video zapise snimljene mobilnim telefonom u trajanju od najviše tri minuta do 8. novembra. Dodatne informacije i pravilnik za učešće na konkursu dostupni su na zvaničnoj internet stranici festivala, www.greenfest.rs, kao i na portalu kompanije Vip mobile, www.vipekomotivacija.rs. Na istim web adresama će 12. novembra biti objavljeni radovi koji ulaze u uži izbor i koji će se prikazati na festivalu, dok će pobednik biti proglašen 15. novembra na svečanoj dodeli nagrada u Domu omladine.\nMeđunarodni festival zelene kulture „Green Fest“ se organizuje četvrti put zaredom, a ovogodišnji slogan „Četiri boje zeleno” opravdava titulu najveće „zelene” manifestacije u regionu. Tokom prethodnih godina, na festivalu je predstavljeno preko 30 izlagača i umetnika, prikazano više od 250 filmova iz 35 zemalja i održano preko 60 radionica za đake i studente.\nOtvoren Vipov konkurs „Pronađi inspiraciju za ekomotivaciju“ was last modified: October 4th, 2013 by Redakcija\nekomotivacijaGreen festPronađi inspiraciju za ekomotivacijuVipVIP mobilevipekomotivacija.rs\nInteraktivna naslovna strana PC Pressa


Kontrolno saslušanje guvernera Žugića zbog kredita u švajcarcima – Bankar.me\nApril 9, 2021 BANKE, CRNA GORA, CRNA GORA, SVE VIJESTI Leave a comment\nSkupštinski Odbor za ekonomiju, finansije i budžet tražio je da se naredne nedjelje organizuje konsultativno saslušanje guvernera Centralne banke CBCG Radoja Žugića o konverziji kredita iz švajcarskih franaka u eure.\nPredsjednik Odbora Vladimir Joković kazao je da raspravu o tome treba organizovati što prije, jer narednih nedjelja slijede odbori na kojima će se raspravljati o završnom računu budžeta za 2019. i prijedlogu ovogodišnjeg budžeta.\n“Na sjednicu bi bili pozvani guverner CBCG i predstavnici klijenata banaka. U komunikaciji sa CBCG i advokatom Dragomirom Ćalasanom ćemo dogovoriti tačan datum sjednice, ali bi najbolje bilo da se organizuje naredne nedjelje”, rekao je Joković.\nInicijativu za konsultativno saslušanje prihvatila je većina članova Odbora.\nKredite u švajcarskim francima u Crnoj Gori je podiglo 270 građana. Oni su prije osam godina tužili Hipo Alpe Adria banku, sadašnju Addiko, zbog ugovora o valutnoj klauzuli.\nAdvokat Ćalasan naveo je u dopisu upućenom Skupštini da je guverner Žugić bio zadužen da preporuči bankama kako da postupaju, nakon presuda klijentima.\nPredsjednik Odbora Joković najavio je ranije da će na jučerašnjoj sjednici zakazati datum rasprave o prijedlogu ovogodišnjeg budžeta, vrijednog 2,46 milijardi eura. Ipak, dogovoreno je da se najprije održi rasprava o završnom računu budžeta za 2019, kao i da ostali skupštinski odbori razmotre predlog budžeta za ovu godinu i dostave mišljenja Odboru za ekonomiju.\n“Ne možemo znati, ne zavisi od nas kad će biti rasprava o budžetu. Raspravljaćemo kada drugi odbori dostave izvještaje”, kazao je Joković.\nOn je istakao i da postoji veliko interesovanje predstavnika NVO i biznis zajednice za učešće u raspravi o budžetu. Stoga, dogovoreno je da sjednica traje dva dana, uz mogućnost da se organizuje u plenaroj sali zbog velikog broja zainteresovanih.\nDatum održavanja, kako je rekao Joković, zavisi i od dogovora sa predstavnicima Ministarstva finansija i socijalnog staranja.\nPOJMOVIGuverner Radoje Zugic krediti u švajcarcima\nPrevious Naslovne strane dnevnih novina za 9. april\nSljedeći NLB će isplatiti 25 miliona eura dividende, i to u ratama\nŽugić: Neophodno mijenjati model razvoja crnogorske ekonomije


Mala naučna ekspedicija na Beograd – CPN\nMala naučna ekspedicija na Beograd\n28.10.2019 28.10.2019 | Aktivnosti\n„Grupa Signali stigla je na kontrolnu tačku Dom omladine!“\nUoči dana oslobođenja našeg grada, u subotu, 19. oktobra, sa grupom malih naučnika i naučnica krenuli smo u istraživačku ekspediciju kroz urbani Beograd. Krenuvši od Naučnog kluba šest grupa dece je sa našim naučnim demonstratorima uzelo mape, dvoglede, štoperice, metre, lupe, mobilne telefone, beležnice i još drugih alata u ruke i krenulo u istraživanje. Cilj naše ekspedicije bio je da gradsku sredinu koja čini našu svakodnevicu sagledamo kroz drugačije, naučne, STEAM naočare. Želeli smo da sa decom razvijemo tu osetljivost za gradski prostor kao prostor igranja i istraživanja, kao veliki teren za otkrivanje podataka.\nU Maloj naučnoj ekspediciji mogla su da učestvuju deca uzrasta od 10 do 15 godina, koja su navela svoja interesovanja i na osnovu kojih su formirane grupe. Grupa Signali bavila se telekomunikacijama, istraživali su koji telekomunikacioni uređaji se najčešće koriste na ulicama Beograda, koje su tačke besplatnog bežičnog interneta, ali i koje su brzine njegovog protoka na određenim tačkama u javnom prostoru. Grupa Zebrice odgovarala je na teško pitanje koje nas ovih dana sve muči, a to je – kako nastaju gužve u saobraćaju. Na nizu kontrolnih tačaka merili su koliko prostora je namenjeno automobilima, a koliko pešacima, pa i koja sve prevozna sredstva možemo videti na ulicama.\nGrupa Korovčići istraživala je korovske biljke po veoma prometnim ulicama Dorćola, središte njihove analize bile su biljne vrste koje se bore za svoje stanište sa betonom. Grupa Dživdžani krenula je od pitanja sa kim delimo grad, i istraživala biljne i životinjske vrste na Kalemegdanu, kao i njihovu adaptaciju na život u gradu. Monumentalci su bili grupa koja je istraživala spomenike, zgrade i mesta koja su važna deci, ali i odraslima. Ulazili su u muzeje, postavljali teška pitanja i otkrivali istoriju zgrada pored kojih svakog dana mnogi od nas prolaze. Inspirativci su istraživali uličnu umetnost, prebrajali koliko čega ima, razgovarali sa umetnicima, pitali se šta je sve umetnost.\nUzbuđeno su se čule rečenice o otkrićima, o tome gde se koja grupa nalazi i kuda ide dalje. Naša naučna grupa izgledala je pomalo čudno ljudima na ulici, ali to nas nije ometalo. Na kraju jednodnevne ekspedicije bili smo prepuni novih saznanja. U Naučnom klubu je bilo užurbano u tumačenju podataka, a onda su i roditelji došli da pogledaju naš rad. Tako je jedna obična subota postala naučna.


Sunoko planira da nastavi sa investiranjem u svoje fabrike - Sunoko\nSunoko planira da nastavi sa investiranjem u svoje fabrike\n21.12.2012. | Vesti i saopštenja\nIzazovi, posvećenost poslu i neumoran rad svih zaposlenih, doprineo je da kompanija Sunoko odgovori izazovima ne samo u ovoj godini, već i tokom prethodnog veka.\nSunoko je uspeo da od „kraljice ratarskih kultura“ šećerne repe, stvori unosan, predvidljiv, visokoorganizovan i planiran biznis. O tome u prilog govori da je ove godine Sunoko u sve tri fabrike proizveo rekordnih 220 hiljada tona šećera – izjavio je Miodrag Kostić, predsednik MK Grupe, dodajući da je za 10 godina uloženo oko 110 miliona evra u šećerane, a da su u planu nove investicije od oko 20 miliona evra, kako bi došli do pozicije da Sunoko bude lider u Evropi po efikasnosti.\nKompanija Sunoko, koja posluje u sastavu MK Group, najveći domaći proizvođač i izvoznik šećera, završio je preradu šećerne repe i proizveo više od 220 hiljada tona šećera, pri...


Nikola Jokić dočekao "najluđeg NBA centra": Kazins potpisao za Denver\nKlub za koji igra naš as bio je (i još uvek je) skrhan povredama i korona-odsustvima, pa su pojačanja bila preko potrebna.\nU ovoj sedmici najpre je u ekipu Denvera stigao momak koji je prošle sezone osvojio NBA titulu, a sada su Nagetsi otišli i korak dalje.\nUprava je konačno "stavila na papir" da se angažuje "najluđi" NBA centar: u Denver stiže niko drugi do Demarkus Kazins i to, za sada, na deset dana. Ali, imajući u vidu da Nagetsi imaju "otvoreno mesto" u ekipi posle pomenutog ovonedeljnog trejda (kada su se odrekli povređenih Bola Bola i sjajnog rezerviste Pi-DŽeja Dozijera), Kazins bi mogao i značajno duže da se zadrži u klubu iz Kolorada.\nKoliko tačno, znaće se kada za tih deset dana sa novim saigračima bude igrao na čak šest utakmica, jer toliko će puta ekipa Nagetsa morati na parket u pomenutom periodu.\nDemarkus Kaziins i Miroslav Raduljica na meču između američke i srpske košarkaške reprezentacije - Foto: Tanjug/AP\nDemarkus Kazins je četvorostruki učesnik NBA Ol-stara, osvajač zlatne medalje na Olimpijskim igrama u Rio de Žaneiru 2016. i zlata na Svetskom prvenstvu održanom dve godine ranije, u Španiji.\nOvaj 31-godišnjak, inače peti pik s NBA drafta 2010, tada je izabran od strane Sakramento Kingsa, u kojima je proveo sedam sezona i... iako je briljirao kao retko koji centar u tom periodu, praktično je "sam razorio 'kraljeve'", kako su tada pisali pojedini američki novinari.\nVeć u drugoj sezoni u najjačoj ligi sveta "tražio je da ga trejduju u neki drugi klub", nezadovoljan što ga je, zbog ponašanja, trener Pol Vesfal vratio kući sa utakmice protiv NJu Orleansa, da bi nedugo zatim Kazins bio suspendovan na dva meča jer je fizički nasrnuo na čuvenog člana Sparsa, tada već TV komentatora, Šona Eliota, jer je čuo da ga je ovaj kritikovao u prenosu.\nMesec dana kasnije u decembru 2012, Kingsi su ga suspendovali "do daljnjeg" zbog "neprofesionalnog ponašanja", ali je kazna potrajala svega dva dana. Ovaj centar je završio sezonu sa rekordima karijere u indeksu korisnosti i procentu šuta iz igre, ali je "vodio" u NBA i po tehničkim greškama (16), a usput bio i isključivan sa utakmica i suspendovan i od strane rukovodstva lige i od strane kluba.\nIako se činilo da se u septembru 2013. konačno smirio, kada je potpisao novi četvorogodišnji ugovor sa Sakramentom (vredan 62 miliona dolara), te iste sezone, u februaru 2014, suspendovan je jer je udario Patrika Beverlija u stomak.\nKrajem pomenute godine mu je dijagnostifikovan virusni meningitis, pa je morao da pauzira, ali se vratio u svom stilu, sa 27 poena i 11 skokova protiv Milvokija. U porazu Kingsa, kojih je bilo na pretek, pa je i Demarkusu Kazinsu polako "pucao film".\nBriljirao je on i dalje na terenu (na primer, čuvena je njegova utakmica protiv Hjustona u aprilu 2015, kada je ostvario 24 poena, 21 skok, 10 asistencija, šest blokada i tri "krađe" (ali, takođe je okončana porazom), uspevao je da ima i mečeve na kojima je dogurao i do 56 poena (protiv Šarlota, u porazu posle dva produžetka), ali...\nNastavio je da se ponaša onako kako je navikao, kao što su Kingsi nastavili da žive bez učešća u NBA plej-ofu.\nRecimo, već u februaru 2017, Kazins je suspendovan jer je za manje od četiri meseca šampionata "dogurao" do 16 tehničkih grešaka, a odmah potom je kažnjen i za 25.000 zbog neprimerenih komentara i gestikulacija na kraju meča sa Golden Stejtom.\nDemarkus Kazins / Foto: Tanjug/AP\n"Kraljevima", u čijoj je upravi tada bio i Vlade Divac, tada je prekipelo, pa je Kazins "predat" NJu Orleansu, gde je solidno igrao (oko 25 poena po meču i 10 skokova tokom sezone i po u Hornetsima), da bi se potom preselio u Golden Stejt za koji je odigrao samo 30 utakmica, a onda su usledile minijaturne uloge u Hjustonu (25 mečeva za sezonu) i Klipersima (16, te iste).\nPočetak ovog prvenstva proveo je u Milvokiju, gde je ostvarivao 9,1 poen i imao 5,8 skokova za nešto manje od 17 minuta nastupa po meču.\nBaksi su ga se odrekli 6. januara, nedugo nakon što je imao 22 poena, uz osam skokova i četiri asistencije protiv Dalasa, a "zahvalnica" mu je uručena posle 15 poena i 10 skokova protiv Toronta.\nU Denveru će biti zamena Nikoli Jokiću, i to bar na deset dana, a ako zadovolji (talenat uopšte nije sporan; naprotiv), Nagetsi bi mogli da zadrže do kraja sezone što bi predstavljalo potpuno neverovatan spoj dva nesvakidašnja NBA centra u jednom timu - snažnog, pravog razbijača u vidu Demarkusa Kazinsa, i čarobnjaka s loptom, potpuno posvećnog ekipi, u vidu srpskog asa.\nPodsetimo, Nikola Jokić i ove sezone ima fantastičnu statistiku u NBA ligi: prosečno postiže 25,9 poena po meču, ima čak 13,9 skokova po utakmici, uz 7,4 asistencije po takmičarskom nastupu.\nNikola Jokić i Denver naredni meč igraju već u subotu, tri sata iza ponoći, kada će dočekati najprijatnije iznenađenje šampionata, Memfis "grizlije".\nU ovom trenutku Nagetsi su, uz učinak 23-20, šesti u Zapadnoj konferenciji NBA lige, s tim da po 22 pobede imaju tri tima koja su na tabeli ispod njih - Minesota, Lejkersi i pomenuti Klipersi, a Memfis je treći na "zapadu", sa učinkom 31-16.\nNikola Jokić NBA liga Košarkaški transferi Denver nagets Demarkus Kazins


Ministri podneli ostavke – Nadlanu.com\nMinistri podneli ostavke\nBEOGRAD, 10. marta 2011. (Beta) - Ministri koji će u rekonstruisanoj vladi ostati bez funkcija, i oni čijim ministarstvima će biti dodati novi poslovi, podneli su ostavke, rečeno je u četvrtak agenciji Beta u kabinetu premijera Srbije.\nKako je rečeno, ostavke nisu podneli samo ministri u čiji resorima nije bilo promena. Prema predlogu premijera Mirka Cvetkovića, promena neće biti u ministarstvima odbrane, unutrašnjih poslova, spoljnih poslova, pravde, omladine i sporta, za Kosovo i Metohiju i za rad i socijalnu politiku.\nOstavku nije morao da podnosi ni Sulejman Ugljanin koji će ostati ministar bez portfelja, kao ni potredsednik Vlade Jovan Krkobabić.\nKako je agenciji Beta rečno u Kancelariji za saradnju sa medijima, procedura nalaže da premijer i zvanično predloži imena novih ministara, nakon što se usvoje izmene i dopune zakona o Vladi i o ministarstvima.\nMinistri kojima su dodate nove nadležnosti imaće rok od 30 dana za novu sistematizaciju radnih mesta, kako bi se izbeglo da nova ministarstva imaju duplirane funkcije i službe nasleđene od ministarstava koja se spajaju.


Društvo i ekonomija: Biće nafte iz Smedereva - BalkaniYUm.TV '); } //]]>\nBiće nafte iz Smedereva\nSkupština grada Smedereva posle više od šest sati zasedanja prihvatila je predlog o izdavanju u zakup građevinskog zemljišta za izgradnju rafinerije i predlog o vansudskom poravnanju.\nZa izdavanje zemlje u zakup kompaniji Komiko oil od 70 odbornika glasalo je 56, a za predlog o vansudskom poravnanju 54 odbornika.\nNa zemljištu koje dobija u zakup na 99 godina kompanija namerava da izgradi rafineriju.\n"Današnji dan je dan pobede razuma grada Smedereva i kompanije Komiko oil. Radujemo se sporazumu o poravnanju, koem smo težili od prvog dana podnošenja tužbe. Komiko oil će uplatiti zemlju sa zateznom kamatom do 4. februara kako je predviđeno", rekao je agenciji Beta zamenik direktora kompanije Radomir Radivojević.\nKomiko oil je najavio da će rafineriju za preradu nafte, investiciju vrednu 250 miliona dolara, izgraditi za tri godine, otvoriti oko 700 radnih mesta i kroz razne donacije pomoći Smederevu.\nSmederevo je 25. aprila 2012. godine, posle tri i po godine pregovora, potpisalo ugovor s Komiko oilom o davanju u zakup na 99 godina 113 hektara zemljišta za izgradnju rafinerije.\nPošto kompanija nije do 26. juna 2012. godine uplatila 652 miliona dinara za zakup 113 hektara u industrijskoj zoni Smedereva javno vpravobranilaštvo je najpre poslalo opomenu koja je zakupcu dala još osam dana, a 10. jula podnelo tužbu Privrednom sudu Požarevac o raskidu ugovora.\nKrivicu za odlaganje dogovora potpisnici ugovora prebacivali su jedni na druge.\nKomiko oil je osnovan u decembru 2007. godine kao srpska ćerka-firma američko-holandskog konzorcijuma "Komiko oversiz" iz Amsterdama.\nKonzorcijum čine firme "Brajan Marej", "Bejzik ekipment" i "Globalgas enerdži grup".\n"Brajan Marej" je investicioni fond sa sedištem u Njujorku, "Bejzik ekipment" bavi se proizvodnjom opreme i postrojenja za rafinerije, "Globalgas" poseduje bušotine nafte u Nigeriji i bivšim sovjetskim


Vučić i Mekalister: Šta je stvarno ključno za napredak Srbije - European Western Balkans\nAutor EWB 12. 08. 2017. 14. 08. 2017.\nDejvid Mekalister i Aleksandar Vučić; Foto: Tanjug / Dragan Kujundžić\nBEOGRAD – Predsednik Srbije Aleksandar Vučić izjavio je danas da ne deli stav predsedavajućeg spoljnopolitičkog komiteta Evropskog parlamenta i izvestioca za Srbiju Dejvida Mekalistera da je za Evropsku uniju vladavina prava ključna oblast za napredak Srbije na putu ka članstvu.\n“Samo Srbija ima Poglavlje 35. Zato je i važan naš interni dijalog o Kosovu, jer, dok nema napretka u odnosima po tom pitanju, nema napretka na putu ka EU”, rekao je Vučić.\n“Ali, to je stvar EU”, rekao je i istakao:\n“Ja, međutim, ne vidim drugi put za Srbiju do puta u Evropsku uniju”, zaključio je Vučić.\nMekalister je, odgovarajući pre toga na pitanja novinara, rekao da je njegov stav jasan – kada je zemlja spremna, tada može da se pridruži Evropskoj uniji, te da od Srbije zavisi kakav će napredak učiniti u narednim godinama.\n“Nije tajna da bih želeo da vidim Srbiju pre, a ne kasnije u EU i imam dosta kolega koje tako misle. Ali, i dalje preostaje da se još neki posao uradi, naročito u vezi sa vladavinom prava i borbom protiv korupcije. Ima veoma važnih stavki koje sam izneo u izveštaju i vaša vlada zna šta je po sredi”, rekao je Mekalister.\n„Moj stav je da, ako Srbija naporno radi, dostiže ciljeve, treba otvarati nova poglavlja, jer svako poglavlje predstavlja signal da je EU ozbiljna u svojoj nameri prema zemljama regiona”, objasnio je Mekalister.\nMekalister je istakao da ne može da da datum, kad je reč o priključenju Srbije Evropskoj uniji, ali je obećao svaku podršku za nastavak dobrog posla u Srbiji, navodeći da se nada da će naša zemlja još nekoliko poglavlja uskoro otvoriti i da će se priključiti kada zatvori svih 35 poglavlja.\n“Kad je reč o vremenskom okviru, zemlja koja je u Evropi i koja ima fundamentalne evropske vrednosti i koja je spremna da se upusti u komplikovan proces pregovora, može da se priključi EU. Srbija se nalazi u sred tog procesa pristupanja”, rekao je Mekalister.\nIzrazio je uverenje da je politička i ekonomska stabilnost u ovom delu Evrope od suštinskog značaja za ceo kontinent.\nNastavak dijaloga na predsedničkom i na vladinom nivou\nMekalister je izjavio je da bi Evropska unija želela nastavak dijaloga Beograda i to “na predsedničkom nivou i na nivou dve vlade”, a predsednik Srbije Aleksandar Vučić ukazao da je Beograd, za razliku od Prištine, spreman i na dijalog i na kompromis.\nMekalister je, posle razgovora sa Vučićem, rekao novinarima da je važno da dve strane nastave dijalog, kako bi se sprovodilo ono što je dogovoreno.\nVučić je istakao da je Beograd spreman za nastavak dijaloga i da je, za razliku od Prištine, spreman za kompromise.\nAleksandar VučićAngela MerkelDejvid MekalisterEvropska unijaKosovoPoglavlje 35Srbija


Formular za podnošenje prigovora korisnika finansijskih usluga\nPrigovor na rad davaoca usluga korisnik može podneti u roku od tri godine od dana kad je učinjena povreda njegovog prava ili pravnog interesa, i to u pismenoj formi ‒ u poslovnim prostorijama davaoca usluga, poštom, preko internet prezentacije davaoca usluga ili elektronskom poštom (email: office@vantageleasing.rs).\nPOSTUPANJE PO PODNETOM PRIGOVORU:\nDavalac usluga dužan je da imejlom ili na drugi odgovarajući način u elektronskom obliku odmah potvrdi prijem prigovora. Davalac usluga dužan je da razmotri prigovor i da korisniku dostavi pismeni odgovor najkasnije u roku od 15 dana od dana prijema prigovora. Izuzetno, ako davalac usluga ne može da dostavi odgovor u roku iz tog stava iz razloga koji ne zavise od njegove volje, taj rok može se produžiti za najviše 15 dana, o čemu je davalac usluga dužan da pismeno obavesti korisnika u roku od 15 dana od dana prijema prigovora. Obaveštenje sadrži razloge zbog kojih nije moguće dostaviti odgovor u roku, kao i krajnji rok u kome će odgovor biti dostavljen. Odgovor davaoca usluga treba da bude potpun, jasan i razumljiv za korisnika, da se odnosi na predmet prigovora i da sadrži ocenu njegove osnovanosti.\nMOGUĆNOST PODNOŠENJA PRITUŽBE NBS:\nKorisnik može, pre pokretanja sudskog spora, podneti pritužbu Narodnoj banci Srbije ako je nezadovoljan odgovorom davaoca usluga ili mu taj odgovor nije dostavljen u roku iz prethodne tačke, i to u pismenoj formi – poštom ili imejlom na adresu za prijem elektronske pošte Narodne banke Srbije označenu na njenoj internet prezentaciji. Rok za podnošenje pritužbe je šest meseci od dana prijema odgovora davaoca usluge ili od proteka roka za dostavljanje tog odgovora. Pritužba mora da sadrži podatke koji omogućavaju identifikaciju korisnika (ime, prezime i adresa, odnosno za pravna lica poslovno ime, sedište, matični broj i ime i prezime zakonskog zastupnika) i davaoca usluga (poslovno ime i sedište), utvrđivanje odnosa korisnika s davaocem usluga, kao i razloge za podnošenje pritužbe, tj. šta se pritužbom zahteva.


Nekada hapsili, sada ih hapse – radiosabac.com\nNekada hapsili, sada ih hapse\nKo je radio za državu, a ko za mafiju? Policija ispituje i policiju, dok se o poslovima političara u sprezi sa kriminalcima još samo naslućuje. Kolika je odgovornost onih koji nisu znali i da li će Tužilaštvo saslušati one za koje sumnja da su organizatori organizovanog kriminala u Srbiji?\nBivši načelnik Beogradske policije Ilija Milačić, nagodio se s Tužilaštvom. On će zbog odavanje službene tajne sedam meseci provesti u kućnom zatvoru i nosiće nanogicu. Zabranjeno mu je i da radi u policiji pet godina.\nNjegovom kolegi, bivšem zameniku načelnika SBPOK-a Goranu Papiću određen je pritvor do 30 dana, zbog sumnje da je trgovao uticajem kada je policajcima naredio da Marku Miljkoviću, jednom od najbližih Belivukovih saradnika, odmah vrate privremeno oduzeti automobil.\nKako N1 saznaje, Sektor unutrašnje kontrole MUP-a protiv Papića vodi još nekoliko istraga. Jedna od njih je i – kako se dogodilo da Papić vozi ferari vredan 400 hiljada evra.\n„Problem je ako je ferari Bajramija, koji sa Keljmendijem učestvuje na tržištu droge na Balkanu“, rekao je Aleksandar Vučić.\nOpozicija pita i u čijoj službi su zapravo radile državne institucije, u službi građana ili mafije?\n„Da li to znači da je organizovani kriminal u Srbiji funkcionisao uz pomoć zamenika načelnika službe za borbu protiv kriminala“, upitao je lider Dveri Boško Obradović.\nZa koga je radio deo policije pita se i otac nestalog mladića Strahinje Markovića. Porodica kaže, da poslednje što su čuli o Strahinji, kada je nestao u junu 2020. godine, je da je uhapšen i od onda mu se gubi svaki trag.\n„Činjenica je bio je u 29. (novembra, SUP), bio je u BIA. To je 100 posto“, rekao je otac Strahinje Markovića..\n„Ne želim da verujem u to, ali se svi navodi oca mladića istražuju“, rekao je, to komentarišući, Vučić.\nIspitajte, uhapsite, imenujte – ko je sve povezan sa mafijom, traži i Boško Obradović. On je svoja saznanja napisao u knjizi „Kriminalni krugovi“, koju je predao Tužilaštvu za organizovani kriminal. Obradović dodaje: Dijana Hrkalović, Slavića Kokeza, Goran Papić i ostali povezani su sa kriminalom, to je opozicija sumnjala godinama.\nTakve sumnje sada ima i predsednik države, koji kaže: danas znam sve. „Bežao sam od toga i nisam verovao, sada već nekih godinu dana sve znam i sada se mučim, jer su tu neki ljudi koje sam ja birao“, rekao je Vučić.\nZato što ih je birao, opozicionari traže da Vučić podnese ostavku na sve funkcije i kažu – plakat osvanuo u Čačku poruka je predsedniku šta jedan deo građana misli o njemu. I da brzo uklanjanje plakata, od strane komunalaca, neće ućutkati Srbiju.\n„Građani Srbije od Vas očekuju i ako nemate krivičnu odgovornost, da snosite političku odgovornost“, naveo je Obradović.\nObradović smatra da je neophodno da Tužilaštvo sasluša i bivšeg ministra policije, sada ministra vojnog Nebojšu Stefanovića. „Ni Dijana Hrkalović, ni Papić ne mogu biti ni za šta odgovorni, a da to nije znao Nebojša Stefanović“.\nJoš je gore, nastavlja Obradović, ako Nebojša Stefanović ništa nije znao, a bio je šest godina ministar policije.


O novoj Biblioteci na najvećoj evropskoj konferenciji | EpicentarPress\nRadovi na izgradnji nove Biblioteke u Čačku\nDatum: 18.06.2018. 21:46\nU Berlinu je od 11. do 15. juna 2018. godine održan "107. dan bibliotekara" (107. Bibliothekartag), najstarija bibliotečka konferencija u Nemačkoj i najveća u Evropi po broju učesnika.\nDan bibliotekara u Nemačkoj se održava od 1900. godine u kontinuitetu, izuzev prekida tokom Prvog i Drugog svetskog rata. Konferencija je organizovana u hotelu "Estrel" u Berlinu, u najvećem evropskom hotelsko-kongresnom centru. Na 25.000 kvadratnih metara, u više desetina konferencijskih sala, okupilo se 4.000 bibliotečko -informacionih profesionalaca iz Nemačke, okolnih zemalja, Evrope i sveta.\nMoto ovogodišnje konferencije bio je „Otvoreno i umreženo” (Offen und Vernetzt), čime se na kratak i jasan način sažima dominantni trend promena u savremenoj bibliotečkoj profesiji. U okviru podtema raspravljalo se o saradnji i liderstvu u bibliotekarstvu, novim oblicima komunikacije, organizaciji i optimizaciji poslovanja, nabavci bibliotečke građe i licencama, obuci, stručnom usavršavanju i profesionalnoj podršci.\ndr Bogdan Trifunović na Konferenciji u Berlinu\nNa poziv organizatora konferencije, Udruženja nemačkih bibliotekara (VDB - Verein Deutscher Bibliothekarinnen und Bibliothekare) i Profesionalnog udruženja Informaciona biblioteka (BIB - Der Berufsverband Information Bibliothek e. V.), priliku za učešće na ovom skupu dobio je dr Bogdan Trifunović, direktor Gradske biblioteke „Vladislav Petković Dis“ i predsednik Bibliotekarskog društva Srbije.\nU okviru sesije posvećene prostoru biblioteka „Koncept prostora iz različitih perspektiva“ Bogdan Trifunović predstavio je projekat nove zgrade Gradske biblioteke Čačak, sa izlaganjem koje je povezalo teme zagovaranja za biblioteke i potencijala novih bibliotečkih prostora kao centara okupljanja lokalnih zajednica. U okviru svoje teme on je prikazao i istorijat projekta nove zgrade, koji će nakon okončanja prerasti u najveću i najmoderniju gradsku biblioteku u Srbiji.\nPoziv dr Bogdanu Trifunoviću za učešće od strane udruženja VDB i BIB bio je praćen obezbeđenim smeštajem, kotizacijom i ulaznicama za sve zatvorene programe i sadržaje. Boravak u Berlinu iskorišćen je i za obnavljanje starih i sticanje novih kontakata, pa će u novoj zgradi Biblioteke Čačak jedan od prvih stručnih predavača iz inostranstva upravo biti iz Nemačke.


Rezultati analize kvaliteta morske vode za 100 javnih kupališta, koju je Institut za biologiju mora sproveo od 4. do 5. juna, pokazali su da je na 95% kupališta kvalitet morske vode bio K1 klase, dok je na 5% kupališta bio K2 klase, saopšteno je iz Morskog dobra.\nNa području opštine Budva analiza je rađena na 26 lokacija, od kojih je na jednoj zabilježen kvalitet K2, dok je na ostalim lokacijama bila K1 klase.\nNa svih 16 kupališta u opštini Ulcinj voda je bila odličnog kvaliteta K1. U Baru kvalitet morske vode je na 12 kupališta bio K1 klase dok je na 1 kupalištu voda bila kvaliteta K2. Kvalitet morske vode K1 bio je na 8 kupališta u Tivtu, dok je na jednom kupalištu taj kvalitet bio klase K2. U Kotoru je bila slična situacija, te je od ukupno 15 kupališta, kvalitet K1 bio na 14 lokacija dok je na 1 bio kvalitet klase K2. Kada je u pitanju kvalitet vode na obali Herceg Novog, analize su pokazale kvalitet K1 na ukupno 20 kupališta, dok je na jednom kupalištu voda bila klase K2.


Obnova saradnje Palestinaca sa Izraelom | Novine Toronto\nObnova saradnje Palestinaca sa Izraelom\nPalestinska uprava najavila je nastavak saradnje s Izraelom, posle šestomesečnog prekida odnosa, okončavajući time finansijske i logističke poteškoće za hiljade stanovnika Zapadne obale i ujedno signalizirajući olakšanje zbog izborne pobede Džozefa Bajdena koji se do sada protivio jednostranim potezima Izraela, prenosi Radio slobodna Evropa (RSE) pisanje svetskih medija.\nNajava Palestinske uprave za nastavak saradnje s Izraelom posle prekida kontakta u maju odražava palestinske težnje ka ponovnim mirovnim pregovorima uz pomoć buduće Bajdenove administracije, ocenjuje Volstrit džurnal.\nPalestinski ministar civilnih poslova Husein al Šeik napisao je na Tviteru da će se veze Izraela i Palestinske uprave "vratiti onakve kakve su bile", sada kada je Izrael dao Palestinskoj upravi pisane i usmene obaveze da će se pridržavati prethodnih pisanih sporazuma.\nIzraelske i palestinske vlasti sarađivale su na održavanju krhkog statusa kvo u Izraelu i na Zapadnoj obali na suzbijanju nasilja i terorizma, ali su veze prekinute u maju zbog namera Izraela da, prema predloženom mirovnom planu iz Trampove administracije, pripoji svoja naselja na Zapadnoj obali.\nIzrael je odlučio da zamrzne planove aneksije u skladu sa sporazumom o normalizaciji odnosa s Ujedinjenim Arapskim Emiratima u avgustu.\nObnova veza s Izraelom mogla bi ublažiti ekonomske nevolje vlade Palestinske uprave koja, prema podacima Svetske banke, više od 65 odsto godišnjeg prihoda prima od poreza koje je u njeno ime prikuplja Izrael, a čiji je transfer palestinska vlada odbijala da prihvati poslednjih pola godine.\nNajava palestinske uprave o obnovi saradnje stigla je posle telefonskog razgovora u utorak Bajdena i izraelskog premijera Benjamina Netanjahua, koji je bio prvi posle izbora u SAD.\nPalestinski zvaničnici izrazili su nadu da će Bajdenova administracija preusmeriti američku politiku na suprotstavljanje izgradnji izraelskih naselja na Zapadnoj obali i podržavanje nezavisne palestinske države.\nIzraelski premijer, jedan od najbližih Trampovih međunarodnih saveznika, priznao je Bajdena kao izabranog američkog predsednika u telefonskom razgovoru, ukazuje Politiko.\nOdluka palestinske vlade da nastavi saradnju s Izraelom, koja će okončati šestomesečne finansijske poteškoće za hiljade stanovnika Zapadne obale, predstavlja jedan od prvih jasnih znakova da iščekivanje nove administracije u Vašingtonu utiče na međunarodne odnose, ocenjuje Njujork tajms.\nPalestinska najava poništila je niz strogih mera koje je u maju nametnuo predsednik Uprave Mahmud Abas iz protesta zbog planova izraelske vlade da jednostrano pripoji velike delove okupirane Zapadne obale.\nTrampova administracija nagovestila je da će podržati neki oblik aneksije, koja bi nametnula izraelski suverenitet nad zemljom na koju su Palestinci računali za buduću državu.\nAbas je prekinuo bezbednosnu koordinaciju s Izraelom, kao i civilne veze, otežavajući Palestincima da putuju u Izrael radi posla ili lečenja. Takođe je prestao da prihvaća rutinske transfere poreza koji Izrael ubire u ime Palestinaca, što mesečno iznosi više od 100 miliona dolara.\nPreokret od ove sedmice naglasio je i veoma oslabljenu poziciju Palestinaca s dva meseca koja su preostala Trampovoj administraciji koja im je do sada nemilosrdno otežavala poziciju. Iako su se mnogi palestinski zvaničnici nadali ustupcima Izraela u vidu zvanične izjave o okončanju aneksije, Palestincima je potrebno uveravanje pružio izbor Bajdena, koji je ranije izrazio svoje protivljenje jednostranim potezima Izraela.\nPalestinsko vodstvo najavilo je nastavak saradnje s Izraelom u bezbednosnim, finansijskim i logističkim pitanjima posle "usmenih i pisanih" obećanja Izraela o obavezama koje su se do sada uglavnom oslanjale na sporazum iz Osla iz 90-ih, piše Vašington post, dodajući da priroda novih dogovora ostaje nejasna.\nRaskidanje veza u maju nanelo je velike teškoće za pet miliona Palestinaca, pa su mnogi koji su prelazili kontrolne punktove između dve strane morali da otkazuju putovanja, dok više od 25.000 Palestinaca rođenih od proletos Izrael nije registrovao.\nList dodaje da je pad poreznih prihoda - sredstva koja sada iznosi više od 800.000 miliona dolara - ugrozio plate većini od 180.000 zaposlenih u vladi.\nVašingtonski list takođe ukazuje na negodovanje militantne grupa Hamasa koja upravlja pojasom Gaze i koja je suparnik Abasovog Fataha.\nOsuđujući najavu Palestinske uprave o nastavku saradnje s Izraelom, Hamas je pozvao Abasa da povuče odluku i da "odustane od opklade na Bajdena jer on neće osloboditi zemlju, zaštititi prava i proterati okupaciju".


Ubistvo Nikole Bojovića - U nastavku suđenja svedočila majka optuženog Miloša Vojinovića | Mondo Portal\nNastavljeno je suđenje optuženima za ubistvo Nikole Bojovića i Miloša Vidakovića 2013. svedočenjem majke jednog od optuženih Miloša Vojinovića, koji je priznao ubistvo Vidakovića u Budvi i ispričao ulogu ostalih optuženih u tom slučaju.\nU Specijalnom sudu u Beogradu Vojinovićeva majka, Smilja Šćepanović rekla je sudskom veću da je posle njegovog priznanja počela da prima pretnje od optuženog Miloša Delibašića, koji je u pritvoru i da se plaši za svoj i život svoje porodice.\nDelibašić je u ovom slučaju optužen za podstrekavanje Vojinovića na ubistvo Vidakovića i kao suorganizator grupe, na čijem je čelu bio nedavno ubijeni Slobodan Šaranović iz Crne Gore.\nŠćepanovićeva je navela da joj je sin, nije cvećka ali da ga je u kriminal uvukao Delibašić zbog kojeg je postao ubica, napominjući da je Delibašić uvek uspevao da se izvuče iz svega, pa tako i za pljačku zlatare "Izrael Dajmond" u centru Beograda za koju je pravosnažno oslobođen.\nOna je tvrdila da se Delibašić "izvukao za pljačku" preko svojih stričeva, Branislava i Slobodana Šaranovića, koji su obojica ubijeni.\n"Ja sam u strahu od Miloša Delibašića, bila sam i od Slobodana Šaranovića. Ako mi se nešto desi, meni ili mojoj porodici, da znate da je to Delibašić", ispričala je Vojinovićeva majka.\nOna je rekla da, kao majka, saoseća sa porodicom Vidaković i da je ona rekla sinu da prizna da ga je ubio i da odsluži svoje.\nSlobodan Šaranović, kome se sudilo u odsustvu, ubijen je početkom marta ispred svoje kuće u Budvi.\nPrema Šaranoviću će biti odustavljen postupak koji se vodio zbog optužbi da je zajedno sa svojim sestrićem Delibašićem 2013. godine organizovao kriminalnu grupu sa ciljem prevlasti u kriminalnoj sredini i radi osvete Luki Bojoviću za ubistvo brata Branislava Šaranovića.\nRatku Koljenšiću iz Crne Gore sudi se u odsustvu jer je nedostupan pravosudnim organima Srbije, kao i Slaviši Novakoviću koji je u bekstvu, pa su na optužničkoj klupi samo Delibašić, Vojinović, Goran Bojanić i Saša Cvetanović.\nDelibašić je uhapšen u julu 2013. godine u Crnoj Gori, a izručen je Srbiji u martu naredne godine, zbog teškog razbojništva u zlatari "Izrael dajmond centar".\nOn je zatim pravnosnažno oslobođen tih optužbi, ali je u junu 2014. optužen za zločinačko udruživanje i za podstrekavanje na ubistvo Vidakovića.\nCvetanović zvani pit bul, se tereti kao neposredni izvršilac ubistva Bojovića, a Goran Bojanić je optužen samo kao član grupe.\nNikola Bojović (39) izrešetan je u centru Beograda naočigled prolaznika, 30. aprila 2013. godine u Ulici carice Milice kod broja 11 kada je krenuo u pekaru. U njega je tada ispaljeno 15 hitaca.\nOsam dana nakon ubistva Vidakovića u Budvi 24. jula 2013. po poternici Srbije uhapšeni su Šaranović i Koljenšić zbog sumnje da su par meseci ranije organizovali ubistvo Bojovića.


Rabljeni Sisu kamioni sa otvorenim sandukom na prodaju\nOvdje su rezultati pretrage rabljenih Sisu kamioni sa otvorenim sandukom strojeva koji su za prodaju. Sisu kamioni sa otvorenim sandukom oglase možete sortirati po cijeni, godini proizvodnje, države. Također možete koristiti kriterije pretraživanja na lijevoj strani kako biste suzili pretraživanje ili pročitajte više o Sisu kamioni sa otvorenim sandukom na Znamka dijelu.\n2003 805.000 km\n1993 320.000 km\nOvde je kompletna lista polovnih Sisu kamioni sa otvorenim sandukom za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Sisu kamioni sa otvorenim sandukom koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”, onda definišite brend, model, cenu i/ili lokaciju polovne/ih Sisu kamioni sa otvorenim sandukom koje Vas interesuju.


Niki Hejli: Izrael ne bi trebalo da brine za Trampov 'sporazum veka' - Izazov\nNiki Hejli: Izrael ne bi trebalo da brine za Trampov ‘sporazum veka’\nNovi magazin 13. juna 2019. 14:55\nBivša ambasadorka SAD u Ujedinjenim nacijama Niki Hejli izjavila je da Izrael „ne bi trebalo da brine“ za takozvani „sporazum veka“ – izraelsko-palestinski mirovni plan američkog predsednika Donlada Trampa, jer ne zahteva ništa zauzvrat.\nOna je to rekla u intervjuu za izraelski list „Izrael Hajom“ u odgovoru pitanje o tome da li bi Izraelci trebalo da brinu da će dugo očekivani mirovni plan koji dve godine pripremaju Trampovi savetnici Džared Kušner i Džejson Grinblat, zahtevati izraelske ustupke zbog američkog priznanja Golana i Jerusalima.\nTramp je ranije tvrdio da će Izrael morati da plati „visoku cenu“ za priznanje Jerusalima kao samo izraelskog u decembru 2017. i preseljenje Ambasade SAD iz Tel Aviva u taj grad maja 2018. godine.\n„Izrael ne bi trebalo da brine jer je jedan od glavnih ciljeva, na koji su se kroz bliskoistočni plan fokusirali Kušner i Grinblat, bio nacionalni bezbednosni interesi Izraela“, rekla je Hejli.\nUpozorila je da primena plana neće biti laka i da ga „obe strane neće voleti niti će ga mrzeti“.\nHejli, ambasadorka u UN od januara 2017. do kraje 2018. godine, u intervjuu je kritikovala Palestinsku upravu što je unapred odbacila Tarmpov plan i što je odlučila da bojkotuje konferenciju „Mir i prosperitet“ krajem juna održati u Bahreinu gde SAD nameravaju da predstave ekonomski deo „sporazuma veka“.


Velimir Ilić: Dug putarima 8,7 milijardi dinara – Nadlanu.com\nObjavljeno 15. maja 2013. / 09:47:58\nPrihodi putarskih preduzeća su trenutno oko četiri puta manji nego pre pet godina, napomenuo je Ilić.\nOn je naveo da su najveći dužnici putarima “Putevi Srbije” sa 2,7 milijardi dinara, potom Beograd sa neplaćenih dve milijarde, lokalne samouprave duguju 1,9 milijardi dinara.\nMeđu dužnicima su i Fond za kapitalna ulaganja Vojvodine sa milijardu dinara, ministarstvio saobraćaja sa 960 miliona…naveo je Ilić za “Politiku” i “Novosti”.\n“Radimo na tome da vlada nekako sve to plati, rekao je Ilić “Politici”, ističući da problem hitno mora da bude rešen jer je sud putarima pod nadzor stavio opremu. Sada imovinu treba osloboditi da bi radnici mogli da rade”, objasnio je ministar građevinarstva i urbanizma, ističući da će vlada videti da neka dugovanja putara prema državi otpiše.\nOn je dodao da su izmene zakona o planiranju izgradnje “skoro gotove” i da na političkom sastanku vladajuće koalicije treba da bude odlučeno da li će privatizovana preduzeća plaćati konverziju prava korišćenja u svojinu na građevinskom zemljištvu.\n“Stav ministarstva je da bude ukinuta konverzija i da se plati kroz porez. Oni koji promene namenu zemljištva i umesto fabrike sagrade stanove i steknu neku vrednost, biće naknadno oprezovani po stopama koje će biti izuzetno velike”, objasnio je Ilić.\nOn je najavio da će izdavanje građevinskih dozvola biti besplatno u startu , da će naknadu za uređenje građevinskog zemljišta investitoti plaćati na kraju i biće im obračunata kroz ulaganja koja su imali u infrastrukturu i da će, ako investitot ne odstupa od plana, dozvolu moći da dobije za sedam dana.\ndugoviputariputevi Srbijevelimir ilić


Yu Grupa i Divlje jagode na gitarijadi u Kisaču - TONS\nHomepage Blog Yu Grupa i Divlje jagode na gitarijadi u Kisaču\nGitarijada Vojvodine biće održana treću godinu za redom, ali u novom terminu 30. juna i 01. jula 2017. Tu ne prestaju novine već će po prvi put biti organizovan kamp na otvorenom.\nNovinama nema kraja stoga će prvu godinu za redom biti organizovan projekat “Mala škola roka ” u okviru koje će svi zaniteresovani imati prilike da se upoznaju i uče od renomiranih imena naše rok muzičke scene.\nPozivamo Vas da ove godine budete deo Gitarijade Vojvodine koja će se održati u Kisaču na pomoćnom terenu stadiona FK ” Tatra” 30. juna i 01.jula 2017. godine.\nKoncept festivala predviđa jednim delom takmičarski, a delom revijalni segment.\nFokus kao i prethodnih godina je takmičenje demo bendova, a da interesovanje za ovaj festival raste govori i činjenica da iz godine u godinu stiže veći broj prijava, a posebno raduje činjenica da prijave stižu i sa teritorije ex jugoslovenskih država.\nU petak, 30.juna, pored takmičenja mladih bendova, nastupaće pobednik Gitarijade iz 2016. grupa “Harlekin”, zatim sjajan novosadski bend AHTUNG,a specijalno za sve ljubitelje pravog rok n rola slediće nastup grupe DIVLjE JAGODE.\nU subotu, 01.jula, nastupiće pobednička grupa ovogodišnje Gitarijade, zatim grupa koja pobira sve više simpatija, prvenstveno ženske populacije NIČIM IZAZVAN, zatim legendarna YU GRUPA i nakon toga kultno novosadski bend ZBOGOM BRUS LI.\nDodatne informacije mogu se pronaći na sajtu Gitarijade: http://www.gitarijadakisac.com/.\nFestival se održava pod pokroviteljstvom Grada Novog Sada, a medijski pokrovitelj i sponzor prve nagrade festivala, kao i prethodnih godina je Radio televizija Vojvodine.


utorak, 21. februar 2017. 17:00h\nNova zgrada biće u naselju Tesla, pored Osnovne škole "Isidora Sekulić" na prostoru stare Fabrike obuće koja je srušena pre nekoliko nedelja.\nKuburović je istakla da Ministarstvo pravde posebnu pažnju posvećuje unapređenju infrastrukturnih kapaciteta sudova, a da Prekršajni sud u Pančevu radi u uslovima koji nisu primereni, budući da u prostorijama površine od oko 200 metara kvadratnih, koje se nalaze u stambenoj zgradi, radi 17 sudija i 45 zaposlenih.\nOna je naglasila da bi nova zgrada, koja će se prostirati na oko 900 metara kvadratnih, trebalo da bude završena do kraja godine.\nMinistarka pravde je ukazala da je za izgradnju nove zgrade iz Republičkog budžeta izdvojeno oko 95 miliona dinara, a da je sam Prekršajni sud u Pančevu u 2016. godini naplatom kazni praktično sam obezbedio ta sredstva.\nKuburović je precizirala da je ukupna naplata novčanih kazni svih prekršajnih sudova u Srbiji u prošloj godini iznosila 4,6 milijarde dinara i da je to jedan od razloga zbog kojeg Ministarstvo pravde posebnu pažnju posvećuje prekršajnim sudovima i unapređenju kapaciteta njihovog rada.\nOna je rekla i da se uskoro očekuje završetak radova na novim zgrada prekršajnih sudova u Užicu i u Požarevcu, kao i da će Ministarstvo izmenama i dopunama Zakona o prekšajima nastojati da unapredi dalji rad prekršajnih sudova i obezbedi veći broj rešenih predmeta.\nOtvaranju radova prisustvovali su i predsednik Prekršajnog apelacionog suda Zoran Pašalić, predsednik Prekršajnog suda u Pančevu Ljiljana Košutić i gradonačelnik Pančeva Saša Pavlov.\nAutor: Ministarstvo Pravde RS\nnovi prekršajni sud


Evropa ne sponzoriše tzv. "Veliku Albaniju" - Raskrinkavanje\nEvropa ne sponzoriše tzv. “Veliku Albaniju”\nKo kaže da je Evropska komisija „ujedinila“ Kosovo i Albaniju u rasporedu aktivnosti komesara Portal IN4S objavio je 9. oktobra 2018. godine tekst pod naslovom „Evropska komisija sponzor tzv. Velike Albanije“ u kom tvrde: Na portalu IN4S nije objavljen printscreen sajta na kojem je raspored evropske komesarke. IN4S u tekstu, takođe, tvrdi da ovo nije prvi put da „Brisel sponzoriše …\nKo kaže da je Evropska komisija „ujedinila“ Kosovo i Albaniju u rasporedu aktivnosti komesara\nPortal IN4S objavio je 9. oktobra 2018. godine tekst pod naslovom „Evropska komisija sponzor tzv. Velike Albanije“ u kom tvrde:\nEvropska komisija je u rasporedu aktivnosti koje će sprovoditi komesari ove sedmice „ujedinila“ tzv.Kosovo* i Albaniju. U tom rasporedu aktivnosti navedeno je da će komesarka za digitalnu ekonomiju Marija Gabrijel posjetiti „Prištinu, Albanija, 12. oktobra“.\nNa portalu IN4S nije objavljen printscreen sajta na kojem je raspored evropske komesarke.\nIN4S u tekstu, takođe, tvrdi da ovo nije prvi put da „Brisel sponzoriše tzv. Veliku Albaniju“.\nProvjerili smo da li su tačni navodi sa portala IN4S:\nDa li na sajtu Evropske komisije piše da će evropska komesarka posjetiti „Prištinu, Albanija“\nDa li je utemeljena tvrdnja da je Evropska komisija, kako IN4S tvrdi, sponzor tzv. „Velike Albanije“\nUvidom u raspored aktivnosti evropskih komesara, koji je objavljen na sajtu Evropske komisije, utvrdili smo da informacija koju je objavio IN4S nije tačna.\nU informaciji objavljenoj na sajtu Evropske komisije 8. oktobra 2018. godine piše: „Marija Gabrijel, komesarka za digitalnu ekonomiju i društvo, danas boravi u Podgorici, i otputovaće u Prištinu, Kosovo, kako bi 11. i 12. oktobra promovisala Strategiju Komisije za vjerodostojnu perspektivu proširenja kroz povećanu podršku zemljama Zapadnog Balkana u digitalnoj transformaciji svojih ekonomija i društava“.\nBudući da na sajtu EK piše “Priština, Kosovo”, a da u tekstu nije naveden izvor, pokušali smo da utvrdimo porijeklo ove informacije. Jedina informacija koju su prenosili regionalni mediji je objavljen u kosovskom Koha Ditore.\nMoguće da je EK napravila tehničku grešku, pa ispravila najavu, ali to i dalje ne znači da EU podržava tzv. ‘Velikoj Albaniji'”, što IN4S navodi u naslovu i u posljednjoj rečenici teksta:\nNije ovo prvi put da Brisel sponzoriše tzv. „veliku Albaniju“\nIN4S ovom tvrdnjom pripisuje Evropskoj komisiji podršku ideji tzv. “Velike Albanije”, tvrdeći da je Evropska komisija „sponzor Velike Albanije“.\nEvropska komisija dosad se nije eksplicitno oglašavala ovim povodom, niti su njeni zvaničnici komentarisali ideju „Velike Albanije“.\nStav Evropske unije ovim povodom izrečen je još u aprilu 2015. godine, kroz reagovanje portparola Evropske komisije, Maje Kocijančić, na izjavu albanskog premijera Edija Rame da će „Albanija i Kosovo biti prinuđeni da se ujedine ako EU ne bude otvorila puteve za evropsku integraciju i ukidanje viza Prištini“.\nKocijančić je tada rekla da Zapadni Balkan ima jasnu evropsku perspektivu, utvrđenu od EU na najvišoj ravni, a da na tom putu partneri u regionu napreduju, svako svojim tempom, kao i da Evropska komisija od njih očekuje nužne napore za dalji napredak.\n„Svi partneri u regionu su svojstveno sami potvrdili opredjeljenje za taj cilj i riješenost da ispune nužna mjerila, uz puno poštovanje načela i standarda EU. Pomenuta opredjeljenja takođe uključuju regionalnu saradnju, pomirenje i dobre susjedske odnose; sve provokativne izjave su u tom okviru neprihvatljive“, navedeno je tada u reagovanju Evropske komisije.\nNakon provjera tvrdnji, informaciju objavljenu na portalu IN4S ocjenjujemo kao dezinformacija.


Ana Ivanović u Unicef kampanji za odeljenje neonatalne intezivne nege u Kragujevcu – Veliki Park\nAna Ivanović u Unicef kampanji za odeljenje neonatalne intezivne nege u Kragujevcu\nUnicef u Srbiji za Svetski dan prevremeno rođene dece, 17. novembar, pokreće veliku humanitarnu kampanju pod sloganom „Tako mali da bi u srce stali“ kojom poziva sve građane i firme da podrže modernizovanje odeljenja neonatalne intenzivne nege u Nišu, Kragujevcu, Beogradu i Novom Sadu.\nU svetu se svake godine pre vremena rodi oko 15 miliona beba, u Srbiji na svet dođe više od četiri hiljade sićušnih bića, od kojih čak 60 odsto zahteva neki oblik intenzivne nege i lečenja.\nTo znači da u našoj zemlji svakoga dana sedam beba ne može da nastavi život bez specifične nege i podrške.\nU obzir treba uzeti i činjenicu da je prevremeno rođenje u Srbiji vodeći uzrok smrtnosti dece mlađe od pet godina.\nKampanju je podržala i ambasadorka Unicefa, Ana Ivanović, koja je prošle godine posetila jedinicu neonatalne intenzivne nege u Beogradu.\n„Veoma sam srećna kada vidim koliko dece može da preživi ukoliko im za to osiguramo najbolje uslove. Pozivam sve da se uključe u Unicefovu kampanju i pomognu koliko mogu, kako bi svaka beba u Srbiji dobila šansu da preživi i razvije svoje pune potencijale“, izjavila je nekada najbolja teniserka sveta.\nNaime, prevremeno rođenoj deci neophodna je podrška i nakon izlaska iz bolnice, jer imaju veći rizik da kasne u razvoju i da imaju poteškoće u učenju. Stoga su angažovanje i rad sa porodicama radi lakšeg ranog prepoznavanja razvojnih kašnjenja i pravovremene intervencije najvažniji za zdravlje i budućnost deteta, posebno za decu koja su rođena pre vremena.\nKampanja traje od 16. novembra 2020. do 7. januara 2021. godine. U tom periodu građani i firme mogu da doniraju putem Unicefove veb stranice za donacije.\nProgram Unicefa za podršku prevremeno rođenim bebama odvija se u okviru programa saradnje sa Ministarstvom zdravlja.\nCategories:\tDruštvo, Kragujevac, Srbija, UDARNO-NASLOVNA SLAJDER, Vesti\t/ No Responses / by Milan новембар 16, 2020


SZO: Situacija koju niko nije očekivao nakon 16 mjeseci – Portal Danilovgrad\nSZO: Situacija koju…\nBroj umrlih od posljedica infekcije virusom korona u Evropi premašio je jedan milion, a Svjetska zdravstvena organizacija upozorila je da se zaraza širi eksponencijalno i pored ogromnih napora da se zaustavi.\n„Mi smo sada u kritičnom trenutku pandemije. Putanja ove pandemije je u uzlaznom trendu, jasan je eksponencijalni rast“, rekla je Marija Van Kerkove iz Svjetske zdravstvene organizacije.\nI pored sumornih vijesti u Evropi Britanija je od juče ublažila restrikcije prvi put u posljednjih više mjeseci, otvorivši pabove i frizerske salone.\nU Italiji su juče zabilježeni protesti zbog mjera blokade, pa je na ulice Rima izašlo više stotina ljudi.


U Kantonu Sarajevo danas 426 novozaraženih, jedna osoba preminula - BIGportal.ba\nU Kantonu Sarajevo u protekla 24 sata obrađeno je 1.124 uzoraka od čega je potvrđeno 426 novih slučajeva zaraze koronavirusom. Poređenja radi jučer je u Sarajevu bilo 445 novozaraženih (od 1.010 testiranih), tako da je danas zabilježen blagi pad.\nOve informacije je potvrdio doktor Kriznog štaba KS Kemal Beganović koji je kazao da od broja zaraženih 277 osoba se nalazi u samoizolaciji i pripadaju porodičnim klasterima ili su kontakti od ranije oboljelih.\nU protekla 24 sata preminula je jedna osoba, a ukupan broj smrtnih slučajeva u KS je porastao na 156, dok se oporavilo 299 osoba.\nTrenutno je u Kantonu Sarajevo hospitalizovano 168 osoba. Od toga je 87 na KCUS-u, a 84 u Općoj bolnici.\nU prethodna 24 sata iz izolatorija je otpušteno devet pacijenata.\nU Kantonu Sarajevo je prema jutrošnjem izvještaju aktivno 5.873 slučaja, a izliječeno je ukupno 7.556 osoba.\nOd 30. januara do danas registrovano je ukupno 13.685 zaraženih u KS.\nDoktor Kemal Beganović je kazao da je pet privatnih certificiranih laboratorija u posljednjih 10 dana obradilo 3.000 uzoraka.\n“Zahvaljujući tom ugovoru sada će se brže dobijati rezultati i neće više bit izaostataka u hladnim lancima”, poručio je Beganović.


Sremskomitrovački portal Šansa da se odmah zaposlite - dualno obrazovanje u Mitrovici - Sremskomitrovački portal\nŠansa da se odmah zaposlite – dualno obrazovanje u Mitrovici\nKako se bliži upis u srednje škole, a mnogo dece i roditelja još uvek je neudlučno koju školu upisati, podsećamo na mogućnost školovanja u dualnom obrazovanju u Prehrambeno- šumarskoj i hemijskoj školi. Tri smera koja od ove godine ulaze u ovakav sistem obrazovanja su tehničar za oblikovanje nameštaja i enterijera, operater za izredu nameštaja (stolar, tapetar, lakirer) i mesar. Tim za mareting koji je zajedno sa direktorom, Nebojšom Ognjenovićem, obišao osnovne škole u našoj, rumskoj i šidskoj opštini, uočio je interesovanje dece upravo za smerove u dualnom obrazovanju.\nVrlo su perspektivna i zanimanja u preradi drveta jer su mnoge kompanije spremne da potpišu ugovore o izvođenju praktične nastave, kao i da finansijski podrže izvođenje iste, a ujedno i da garantuju zaposlenje po završetku školovanja. Potrebe u drvnoj industriji su velike, trenutno je slobodno 10 000 radnih mesta, što znači siguran posao posle srednje škole, a plate u ovoj oblasti rada iznose oko 80 000 din. Takođe, učenici će savladati posebne programe za modeliranje kao što su: АrchiCAD, AutoCAD i Solidworks. Škola će obezbediti obuku za rad na CNC mašinama, a obezbeđen je i program od najvećeg proizvođača CNC mašina – BIESSE.\nVelike potrebe mesne industrije koje je čak 90 odsto na teritoriji od Bačinaca do Pećinaca, garatuje posao svim učenicima koji se odluče za smerove prehrambeni tehničar i mesar.\nNovo zanimanje u školi je poljoprivredni tehničar. Značaj i perspektivnost ovog zanimanja leže u tome što živimo u regiji u kojoj je poljoprivreda primarno zanimanje. Takođe, plan Vlade RS je ulaganje u ratarstvo, stočarstvo i povrtarstvo.\nI na kraju, tu je i smer šumarski tehničar, za koji su takođe učenici zainteresovani i koji će nakon školovanja svoja znanja posvetiti prirodi (šumi, pošumljavanju, lovstvu koji je jako skup sport, ali veoma unosan posao,odgoju divljači). Srbija i Vojvodina šume su najbolji pokazatelj uspešnosti.\nUkoliko se odluče za neki od ovih smerova, učenici će po završetku školovanja biti spremni da se odmah zaposle i preuzmu proces proizvodnje jer će u toku školovanja 3 dana biti na praksi, a 2 u školi. To je sasvim dovoljno vremena da nauče sve što im je potrebno da bi se bavili onim za šta su se školovali. Za to vreme imaće i finansijsku nadoknadu, a po završetku škole i zagarantovan posao.\nOvakav način školovanja je uspešan u najbogatijim zemljama sveta, zašto ne bi bio i kod nas?


Šest srpskih radnika poginulo na severu Sibira\n08/02/2015 | 17:00\nMeđu osam poginulih radnika na gradilištu na severu Rusije je i šest srpskih državljana, potvrdio je za B92 ambasador Srbije u Moskvi Slavenko Terzić.\nPožar na gradilištu na sibirskom poluostrvu Jamal izbio je oko 3h ujutro, a izgorele su barake u kojima su spavali radnici iz Srbije, Rusije, Kirgistana i Belorusije.\nRadnici su u Rusiju otišli preko firme Velestroj i prema informacija ambasade, imali su dozvole za rad. Kako je rečeno za B92, veze su veoma loše i kanije će biti jasnije šta se tačno desilo.\nPrema navodima Blica, u požaru je izgoreo smeštajni blok sa oko 80 soba, a radi se o montažnim barakama u kojima su spavali radnici iz Srbije, Kirgistana, Rusije i Belorusije.\nUzrok i dalje nije utvrđen, ali prema informacijama koje je Blic dobio sa lica mesta, najverovatnije se zapalila prostorija u kojoj su zaposleni sušili odeću. Desetine soba su potpuno izgorele, pa su radnici ostali bez ličnih stvari, dokumenata i telefona.\nPorodice srpskih državljana i dalje pokušavaju da stupe u kontakt sa njima, a komunikacija Beograda i Jamala dodatno je otežana, jer je u ovoj oblasti signal veoma slab.\nFirma Velestroj već godinama šalje zavarivače, bravare i radnike sličnih profila na rad u Rusiju. Obim posla je tokom poslednjih meseci znatno manji, usled sankcija nametnutih zbog krize na istoku Ukrajine.\nVlada smanjuje nacionalne penzije\nSAD samo prividno nude pomoć?


Pahor: Dati EU perspektivu Balkanu\nBorut Pahor, premijer Slovenije\nSlovenački premijer Borut Pahor nalazi se u trodnevnoj poseti Vašingtonu, u okviru koje se sastaje sa američkim potpredsednikom Džozefom Bajdenom. Pahor je, izmedju ostalog, održao i izlaganje u Školi za medjunarodne odnose Univerziteta Džons Hopkins, gde se, u osvrtu na aktuelna regionalna pitanja, snažno založio za pružanje evropske perspektive svim zemljama Zapadnog Balkana.\nU kratkom istorijskom periodu od 20 godina, Slovenija je stekla nezavisnost od bivše SFRJ, iako u tome u početku nije imala podršku SAD, postala je članica EU i NATO, a 2008. čak i predsedavala Unijom, podsetio je učesnike skupa slovenački premijer Borut Pahor. On smatra da svim zemljama Zapadnog Balkana treba pružiti evropsku perspektivu, kao motivaciju za nephodne reforme.\n„Ne kažem to zato što je Slovenija jedina zemlja bivše Jugoslavije koja je članica EU, a što će Hrvatska biti druga, verovatno za nekoliko godina, već zato što mislim da je integracija zapadnog Balkana u EU i NATO - fundamentalna osnova ne samo za mir nego i stabilnost i bezbednost u celoj Evropi. To je naša zvanična pozicija i moje gledište o toj situaciji.“\nS druge strane, kao član nekoliko evropskih institucija, Pahor je svestan da postoji zamor od proširenja, i prećutno slaganje da posle prijema Hrvatske treba usporiti taj proces. On smatra da je to pogrešna politika, a da posebno treba sprečiti dalje zaostajanje Bosne i Hercegovine na evropskom putu. Bosna je ključno pitanje za Balkan, ističe Pahor, koji je imenovao bivšeg predsednika Milana Kučana da bude specijalni izaslanik za BiH. Medjutim, on ističe da bosanski lideri moraju da sami da pronadju rešenje za probleme svoje države.\n„Naša dužnost je da podržimo političke snage u Bosni da samostalno, na suvereni način smisle šta bi mogla da bude zajednička budućnost kako bi tri nacije mogle da žive zajedno. Dejtonski sporazum je predložen trima stranama, i njime je završen rat, to je bilo brilijantno dostignuće medjunarodne zajednice, ali šta sada? Da li je vreme da medjunarodna zajednica ponovo donese u Sarajevo novi predlog? Ne. Sada je vreme da se političke snage u BiH podstaknu, inspirišu, da sednu zajedno i razmišljaju o ustavu.“\nOdgovarajući na pitanje o kosovskoj nezavisnosti, Pahor kaže da Kosovo treba da bude strpljivo i zadovoljno dosadašnjim rezultatima, ali i pokaže političku volju za dijalog sa Srbijom.\n„Snažno verujem da treba da podržimo Kosovo kao nezavisnu državu, a s druge strane, uveren sam da je na vladi Kosova da bude veoma otvorena i pažljivo sluša šta Srbija ima da kaže o problemima izmedju dve zemlje, i prizna neka rešenja koja bi Srbija želela da vidi kao konačna rešenja, koja će doneti mir i stabilnost Srbiji, Kosovu i celom regionu... Kosovo, dakle, treba da vodi otvoreni dijalog sa Srbijom, i niko ne bi trebalo da kaže da o nekim pitanjima ne može da se raspravlja. O svim pitanjima može da se raspravlja ako se dve strane o tome slože.“\nEU će definitivno voditi računa o regionu, ali balkanske države su u stanju da mnoge svoje probleme rešavaju same, u otvorenom dijalogu, ističe slovenački premijer, koji podseća da je ceo region osetio olakšanje kada su Slovenija i Hrvatska rešile svoje pogranično pitanje. Kao pozitivan primer naveo je i konferenciju na brdu kod Kranja, čime je započeo proces regionalnog dijaloga, koji prema njegovim rečima već daje dobre rezultate.


Kina će Oružanim snagama BiH donirati 2,5 miliona KM – Cafe.ba\nKina će Oružanim snagama BiH donirati 2,5 miliona KM\nMinistrica odbrane Bosne i Hercegovine Marina Pendeš i ambasadorica Narodne Republike (NR) Kine u BiH Chen Bo potpisale su danas Sporazum o vojnoj pomoći za BiH između Ministarstva odbrane BiH (MOBiH) i Ministarstva odbrane Narodne Republike Kine, kojim će Kina donirati BiH 10 miliona juana, odnosno oko 2,5 miliona KM.\nVojna pomoć, odnosno donacija, ogledat će se u isporuci specijaliziranih inžinjerijskih i građevinskih mašina za potrebe Oružanih snaga (OSBiH).\nMinistrica Pendeš zahvalila je ambasadorici Chen Bo za pomoć i podršku koju Vlada NR Kine pruža BiH u smislu dodatnog jačanja sposobnosti OSBiH.\nOvaj sporazum posebno će osnažiti inžinjerijske kapacitete OSBiH koji će biti angažirani u realizaciji misijskih zadataka u vezi sa pomoći civilnim strukturama u slučajevima prirodnih nepogoda te u izgradnji i popravci potrebne infrastrukture u našim lokalnim zajednicama.\nSagovornici su tokom susreta naglasili uspješnu saradnju u oblasti odbrane i izrazili želju za nastavkom i produbljenjem ove saradnje i u narednom period te još jednom istakli značaj ove donacije za Oružane snage BiH, kao i za sve stanovnike BiH, koji će na indirektan način imati koristi od ove pomoći.\nMOBiH je prethodno s kineskim ministarstvom narodne odbrane potpisalo Memorandum o razumjevanju o saradnji u području odbrane te dva protokola o vojnoj donaciji NR Kine za BiH.\nNa osnovu potpisanog Memorandum i Protokola, kineska strane je do sada OSBiH ukupno donirala 17 inžinjerijskih mašina koje su u proteklom periodu dodatno ojačale njihove kapacitete, saopćeno je iz Ministarstva odbrane BiH.


Sportske.net - Sjajna vest za srpske klubove, od sada mnogo lakše u Evropu!\nSrpski odbojkaški klubovi učesnici evropskih takmičenja naredne sezone imaće finansijsku pomoć Odbojkaškog saveza Srbije, koju je obezbedila država.\nKako je danas saopštio Odbojkaški savez, predsednik te organizacije Zoran Gajić obavestio je na sastanku predstavnike klubova da je država obezbedila finansijska sredstva i da će od naredne sezone svi klubovi učesnici evropskih kupova imati pokrivene troškove vezane za organizaciju utakmica na domaćem terenu, kao i troškove putovanja u inostranstvo.\nSrbija je u evropskim takmičenjima 2020. imala četiri mesta u konkurenciji odbojkašica i tri mesta u konkurenciji odbojkaša - po jedno mesto u kvalifikacijama za Ligu šampiona u obe konkurencije, po jedno mesto u Kupu CEV, dva mesta u Kupu Izazivača u konkurenciji odbojkašica i jedno mesto u konkurenciji odbojkaša.\nOd svih sedam mesta, jedino se Vojvodina prijavila za učešće u Ligi šampiona 2020. u konkurenciji odbojkaša. Broj učesnika u evropskim kupovima 2021. godine biće poznat po završetku svih klupskih takmičenja u Evropi.


Šiiti - Blic Online\nUbijeno najmanje 27 šiitskih muslimana u Nigeriji\nGlavni šiitski muslimanski pokret u Nigeriji je saopštio da su nigerijske trupe pucale i ubile najmanje 27 pripadnika tog pokreta tokom verske procesije u glavnom gradu Abudži.\nIrak dobio novog predsednika i mandatara za sastav vlade\nIrački parlament je u utorak za predsednika te zemlje izglasao šiitskog političara veterana Barhama Saliha, saopštila su Rojtersu dvojica poslanika, a prenela je državna televizija u toj zemlji.\nZapadne obaveštajne službe sumnjaju da jedna iranska aviokompanija krijumčari oružje u Liban za militante šiitskog pokreta Hezbolah. Sumnje su se pojavile usled većeg broja neočekivanih ruta iranskih teretnih aviona koje su zabeležene u poslednjih nekoliko meseci.\nNajmanje 20 mrtvih u bombaškom napadu na šiite u Pakistanu\nU na svetilište u jugoistočnom Pakistanu poginulo je najmanje 20 osoba, dok je njih 25 ranjeno.\nHezbolah: Netanjahuova vlada vodi region ka ratu\nLibanški šiitski pokret Hezbolah optužio je danas vladu izraelskog premijera Benjamina Netanjahua da vodi region ka ratu u Siriji, Libanu i pojasu Gaze i poručio da nigde u Izraelu neće biti bezbedno ukoliko takvi sukobi izbiju.\nOPSADA U KABULU Najmanje 28 mrtvih u samoubilačkom napadu na džamiju\nNajmanje 28 ljudi je ubijeno u višesatnoj opsadi šiitske džamije u Kabulu, glavnom gradu Avganistana, rekao je jedan visoki bolnički zvaničnik.\nUN: Masakr šiita u Avganistanu je RATNI ZLOČIN\nMisija UN u Avganistanu saopštila je danas da ubistvo nekoliko desetina osoba, uglavnom šiitskih civila početkom avgusta na severu te zemlje, može da bude označeno kao ratni zločin.\nNAPAD ISLAMSKE DRŽAVE Ubijeno 50 vernika u džamiji u Avganistanu\nIslamska država preuzela je danas odgovornost za napad na šiitsku džamiju u Avganistanu, u kojem je ubijeno oko 50 šiitskih vernika, a 80 ranjeno.\nAlepo: Jaka eksplozija u konvoju sa izbeglicama, desetine poginulih\nJaka eksplozija dogodila su u konvoju koji čeka da preuzme ljude evakuisane iz šiitskih sela i preveze ih u predgrađe Alepa, javlja Sputnjik. Isti izvor navodi da je ubijeno 70 ljudi do eksplozije došlo kada se bombaš samoubica razneo ispred autobusa. Nekoliko drugih medija tvrdi da je do eksplozije došlo kada je eskplodirao automobil-bomba.\nMASOVNA EVAKUACIJA Po dogovoru s pobunjenicima preseljeno hiljade osoba u Siriji\nŠiitski pobunjenici osudili na smrt predsednika Jemena zbog veleizdaje\nŠiitski pobunjenici koji kontrolišu glavni grad Jemena, osudili su danas na smrt zbog "veleizdaje" predsednika države Abda Raboa Mansura Hadija, javila je pobunjenička agencija.\nIrak: Od eksplozija poginuli irački hodočasnici\nIračko Ministarstvo spoljnih poslova saopštilo je danas da većinu od 40 poginulih od dvostruke eksplozije u Damasku čine Iračani koji su posećivali šiitske bogomolje.\nUZVRAĆAJU UDARAC Irak: Odbor parlamenta traži zabranu ulaska Amerikancima\nSpoljnopolitički odbor iračkog parlamenta pozvao je danas na uvodjenje recipročnih mera zabrane putovanja Amerikancima, nakon što je Vašington zabranio ulazak u SAD državljanima sedam zemalja, uključujući Irak.\nHezbolah: Nismo obećali da se nećemo svetiti Izraelu\nLibanski radikalni pokret Hezbolah demantovao je danas da je obećao Rusiji da neće vojno odgovoriti na navodne napade Izraela na snage te šiitske organizacije u Siriji u sredu.\nViše od 50 osoba poginulo je u poslednja 24 sata u žestokim borbama između šiitskih pobunjenika i snaga bezbedostnosti u Jemenu, saopštili su danas izvori bliski vlastima.\nŠiiti će napasti irački Tel Afar uprkos upozorenju Turske\nŠiitske snage narodnih ustanika će učestvovati u akciji oslobođenja Tel Afara od terorista DAEŠ-a, uprkos neodobravanju Ankare, izjavio je irački general Jahja Rasul.\nSERIJA EKSPLOZIJA U Bagdadu stradalo najmanje 15 osoba, ranjeno više od 60 osoba\nIrački zvaničnici izjavili su da je serija eksplozija u pretežno šiitskom kraju Bagdada ubila najmanje 15, a ranila više od 60 osoba.\nPUCNJAVA U KARAČIJU Islamista ubio četiri osobe tokom verskog okupljanja šiita\nNaoružano lice na motociklu ubilo je najmanje četiri čoveka na verskom okupljanju šiita u najvećem pakistanskom gradu Karačiju.\nKoalicija šiitske milicije u Iraku koju podržava Iran prelazi na stranu Asada\nKoalicija šiitske milicije u Iraku koju podržava Iran planira da pređe sirijsku granicu i priključi se snagama predsednika Bašara Asada, rekao je portparol ove vojne formacije Ahmed Asadi.\nŠiitske milicije napale Islamsku državu zapadno od Mosula\nŠiitske milicije izvele su danas napad na Islamsku državu (IS) zapadno od iračkog grada Mosula, ali su istakle da neće ući u taj grad sa sunitskom većinom, javlja AP.\nOvde besni RAT UNUTAR RATA, a u njegovom centru je AMERIKA\nSjedinjene Američke Države su se još jednom našle usred brzo eskalirajućeg konflikta između dva svoja važna saveznika u borbi protiv Islamske države.\nSaudijska Arabija postavila bivšeg ambasadora u Iraku na drugu dužnost\nVlasti Saudijske Arabije saopštile su danas da je bivši ambasador te zemlje u Iraku imenovan na dužnost državnog ministra za zalivski region, nekoliko meseci posle povlačenja zbog sumnji da su šiitske jedinice planirale da ga ubiju.


Borova šuma na goleti Sarlah, novi drvored na šetalištu - juGmedia\nGRAD PIROT DOBIO NOVAC OD ZELENOG FONDA SRBIJE ZA POŠUMLJAVANJE GOLETI\nGrad Pirot će borom pošumeti 32 hektara goleti i sa 800 sadnica proširiti drvored na keju pored Nišve, sa nešto više od četiri miliona dinara dobijenih od Zelenog fonda Srbije i novcem iz gradske kase od 2,5 miliona dinara, saopšteno je danas.\nUgovore o dodeli sredstava Zelenog fonda Republike Srbije potpisao je juče ministar zaštite životne sredine Goran Trivan sa čelnicima 12 lokalnih samopurava, među njima i sa gradonačelnikom Pirota Vladanom Vasićem.\nZeleni fond izdvojio je ukupno 40 miliona dinara za pošumljavanje goleti\nVasić kaže da je pošumljavanje goleti od velike važnosti za grad Pirot i da će dobijeni novac biti uložen u pošumljavanje 32 hektara degradiranih površina na brdu Sarlah, kao i u proširenje Keja pored Nišave, zaštitnog znaka Pirota i jednog od najlepših šetališta u Srbiji .\n“Biće zasađeno oko 25.000 sadnica bora na toj površini. Podjednako je važno i to da ćemo proširiti drvorede u samom gradu, negde oko 800 sadnica ćemo zasaditi u gradu. Povodom jubileja – 95 godina postojanja zaštitnog znaka našeg grada Keja pored Nišave, proširićemo drvored na Keju. Grad će uložiti još oko 2, 5 miliona dinara za ove namene”, kaže gradonačelnik Vasić.\nMinistar Trivan rekao je da je ovo vreme navikavanja na pošumljavanje Srbije i da će se na tome raditi svake godine. Od 14 prijavljenih na konkurs sredstva je dobilo 12 projekata lokalnih samouprava Požega, Bela Crkva, Doljevac, Golubac, Kučevo, Raška, Stara Pazova, Grad Beograd-gradska opština.\nFoto: Arhiva Gradska uprava Pirot\nBUJANOVAC/PREŠEVO/MEDVEĐA - U tri opštine na jugu Srbije gde žive Albanci umesto 28. novembra Dan albanske zastave, ujedno i 100 godina od formiranja…\nStakla na prozorima za četiri godišnja doba, koja imaju toplotnu i zvučnu izolaciju postala su za kratko vreme hit, ali u Leskovcu se ona jedino prodaju…\nZa situaciju u Vlasotincu kriv Uskrs ili ipak nije?\nNakon izjave epidemiologa Branislava Tiodorovića na konferenciji u Vladi Republike Srbije da su u Vlasotincu za povećan broj zaraženih od korona virusa…


Zanimljivosti - Srbija za mlade\nDani urbane kulture u Čačku - DUK Festival\nPosle inicijative koja je trajala 15 godina, grad Čačak je postao bogatiji za skejt park koji već drugu godinu za redom okuplja umetnike i sportiste iz Srbije i inostranstva. Pripremljeni su brojni sadržaji koji će dodatno obogatiti jednu od najlepših lok\nBeogradski maraton - poziv volonterima\nNa predstojećem 29. Beogradskom maratonu koji će biti održan 16. aprila 2016. godine već su postignuta dva rekorda, i to po broju učesnika i po broju država iz kojih učesnici dolaze. Prijavljeno je više od 5.000 takmičara iz 58 zemalja sveta sa svih kont\nVitez Fest 2016: Konkurs za vitezove volontere\nKraljevski Red Vitezova poziva mlade ljude viteškog duha, plemićkog ponašanja i snažne vere u viteštvo u kulturi, umetnosti i sportu, da se pridruže festivalu viteštva sa najdužom tradicijom - VITEZ FEST-u 2016 (23 - 24. april, Kalemegdan).\nSamit studenata Srbije - Zlatibor 17-20/4/2016\nPozivamo vas na Samit studenata Srbije koji će se održati na Zlatiboru od 17-20. aprila sa temom preduzetništvo kod mladih. Četiri dana, tri noći, pun pansion , bogat edukativni, sportski i zabavni program u predivnom planinskom okruženju za svega 5900 r\nAuto Forum 2016 - regionalni forum o trendovima u automobilskoj industriji\nAuto forum je mesto okupljanja svih relevantnih sručnjaka i brendova iz oblasti automobilizma. Za članove Srbija za mlade obezbeđeno je besplatno učešće na forumu.\n„Gitar Art Festival“ 2016\n„Gitar Art Festival“ postao je vodeći centar za svetske premijere, koncerte, kao i za razmenu znanja, prakse i iskustva među gitaristima iz celog sveta. Organizatori festival su kreirali osoben koncept prezentacije gitarske muzike, vrednosti i savremenih\nHAJKA ZA MANJU - učestvujte u humanitarnom prvomjaskom putovanju za Manju!\nHAJKA ZA MANJU - Učestvujte u humanitarnom prvomjaskom putovanju za Manju! Nakon akcije na Greenland festivalu, podrške u organizaciji velikog humanitarnog koncerta Dance4Manya i ovaj put podržavamo veliku akciju prikupljanja humanitarne pomoći za lečen\nU Beogradu će se 4. i 5. marta u prostorijama hotela Metropol Palace održati Belgrade Youth Fair, drugi Beogradski sajam za mlade, koji će okupiti najveće kompanije u zemlji i regionu, ali i institucije od značaja za kvalitet života mladih u Srbiji. Progr\nBelgrade4Youth vam i ove godine priređuje nešto novo i poziva da otkrijete Beograd iz ugla mladih koji u njemu ostvaruju velika dela.\nPreko prijatelja (667)\nDruštvene mreže (667)\nNašao sam na Google (520)\nUkupno: 3205 glasova.


Dnevno 10.000 zahteva za lične karte i pasoše, MUP kaže da je preduzeo sve da odgovori na njih | Novosadski informativni portal 021\nSvakodnevno oko 8.500 građana dođe u policijsku stanicu da podigne lična dokumenta, saopštilo je Ministarstvo unutrašnjih poslova.\n"Samo tokom ponedeljka izdat je rekordni broj ličnih dokumenata, 9.139 pasoša i 3.164 lične karte", naveo je MUP, uz napomenu da je u prvoj polovini juna u odnosu na isti period 2019. godine, pre izbijanja pandemije, broj zahteva za izdavanje veći za 40 odsto.\nMinistarstvo je ukazalo da je povećan broj šaltera sa 390 na 480, a u najopterećenijim policijskim stanicama produženo je i radno vreme, kako bi se unapredio rad i ubrzao proces.\nDodaje se da usled epidemiološke situacije veliki broj građana nije pravovremeno produžio ili zamenio lična dokumenta, zbog čega je ove godine znatno povećan broj zahteva.\nMinistarstvo ističe da je preduzelo sve mere kako bi efikasno odgovorilo na povećane zahteve građana i pozivalo ih da na vreme provere važenje svojih putnih isprava i ličnih dokumenata i pravovremeno podnesu zahtev za izdavanje novih, ne čekajući poslednji momenat.


Počinje šesta sezona SuBike servisa\nPočinje šesta sezona SuBike servisa\nFriday, 07 April 2017 10:16\nŠesta sezona "SuBike" sistema za rentiranje gradskih bicikala počinje u subotu 08. aprila 2017. godine. Svi koji koriste ovaj servis moći će, kao i prethodne sezone, da iznajme bicikle na nekoj od pet postojećih stanica: na parkingu iza Otvorenog univerziteta, na stanici kod "Male gostione" na Paliću, u Dudovoj šumi kod Hale spotova,u Malom Bajmoku kod Buvljaka i na stanici kod Bazena na Prozivci. Princip funkcionisanja servisa u odnosu na proteklu sezonu neće se menjati, a nema izmena ni u pogledu radnog vremena i cena. Iznajmljivanje bicikala na sat vremena i ove sezone biće 20 dinara, a cena dnevnog iznajmljivanja ostaće 100 dinara. Cena izrade kartice je ostala ista, a to je 500 dinara, čip kartice će se i ubuduće izdavati samo na blagajni preduzeća, u ulici Đure Đakovića 23/II.\nJavno komunalno preduzeće "Parking" u vreme prvomajskih i uskršnjih praznika, u periodu od 1. do 5. maja naplatu i kontrolu parkiranja vršiće samo na Buvljaku, u 3. zoni, i na Zatvorenom parkingu kod Mlečne pijace, po skraćenom režimu od 7 - 13 časova.\nU ponedeljak, 6. maja, nema naplate parkiranja na celom zoniranom području grada.\nReklamacije i blagajna Preduzeća neće raditi tokom praznika, od 1 - 6. maja.\n"Su Bike" stanice za iznajmljivanje bicikala koje su automatske (na Prozivci, u Dudovoj šumi i na Paliću) tokom praznika radiće po ustaljenom režimu od 7 - 20 časova, osim poluatomatske stanice kod Otvorenog univerziteta koja će u vreme praznika raditi po skraćenom režimu od 7 - 13 časova. U ponedeljak, 6. maja, "Su Bike" stanica kod Otvorenog univerziteta biće zatvorena, pa će građani tog dana moći da koriste bicikle sa preostale tri stanice, a novi korisnici moći će da se registruju nakon praznika.\nRedovna kontrola i naplata parkiranja, kao i registracija korisnika "Su Bike" počinje u utorak 07. maja 2013 godine.


Crveno-bele su veoma dobro ušle u meč, pa su od početka preuzele terensku inicijativu. To se veoma brzo odrazilo i na rezultat, pošto je Zvezda već na drugom tehničkom tajm-autu stekla veliku prednost, koja do kraja seta nijednog trenutka nije bila ugrožena.\nU drugom delu igre crveno-bele su bile još ubedljivije, jer su slavile sa 25:13, da bi se situacija u trećem setu značajno promenila. Odbojkašice Partizana su zaigrale znatno bolje, nisu dozvolile protivnicama da se u ranoj fazi rezultatski odlepe, pa je finiš protekao u dramatičnoj borbi.\nU trenucima kada se meč lomio crno-bele su bile bolje, te su smanjile zaostatak, ali je to bio, ispostavilo se kasnije, samo njihov trzaj, pošto je Zvezda u četvrtom setu ponovo preuzela dominaciju i na kraju je slavila sa 3:1.\nNajzaslužnije za pobedu crveno-belih bile su Milka Stijepić i Milica Milunović sa po 19 poena, dok su na drugoj strani najbolje bile Kubura sa 16 i Sejat sa 13 poena.\nSpartak - Dinamo 3:1\n19.00 Klek - Vizura\n18.00 Jedinstvo SP - TENT\n19.00 Železničar - Ub\nCrvena zvezda 13 9 4 32:19 27 bodova\nJedinstvo SP 12 9 3 29:16 27\nŽelezničar 12 9 3 29:14 25\nVizura 12 8 4 29:18 24\nTENT 12 8 4 29:20 23\nPartizan 13 7 6 27:22 22\nSpartak 13 7 6 25:24 21\nKlek 12 2 10 12:31 8\nUb 12 3 9 11:30 8\nDinamo 13 0 13 10:39 1


Vreme - Portret savremenika – Jovan i Milan Krkobabić: U ime oca i sina\nVREME 1141, 15. novembar 2012. / LIčNOSTI\nPortret savremenika – Jovan i Milan Krkobabić:\nDa u takvu poziciju dođe partija kojoj su se mnogi u početku podsmevali, sigurno su najzaslužnija dva čoveka, Jovan Krkobabić i njegov sin Milan, predsednik i potpredsednik stranke, sinonimi PUPS-a. Veštim kombinovanjem, upornošću i žestokom borbom, Krkobabići su uspeli prethodnih godina da za sebe i partiju obezbede neka važna i lukrativna mesta. Deluje da je u svemu tome ipak veću ulogu imao Jovan Krkobabić, koji se prvi u porodici otisnuo u političke vode, i to u odmaklim penzionerskim godinama.\nPENZIONERI KAO SUDBINA: Rođen je 27. februara 1930. godine u selu Koljanima kod Sinja, u Drugom svetskom ratu bio je u partizanima, kasnije je diplomirao, magistrirao i doktorirao na Fakultetu političkih nauka u Beogradu. Pre nego što je počeo da se bavi politikom, osim 18 godina staža u Institutu "Vinča", ostatak radnog veka posvetio je penzionerskim problemima i temama. U zvaničnoj biografiji na sajtu PUPS-a navodi se da je, između ostalog, bio član skupštine Penzionog i invalidskog fonda, sekretar Republičke zajednice penzijskog i invalidskog osiguranja (RZ PIO), da je 1971. godine bio osnivač i direktor RZ PIO samostalnih delatnosti, i prvi put uvodi penziono osiguranje za glumce, pevače, slobodne umetnike, advokate, sveštenike i druge građane koji obavljaju samostalne delatnosti, i da je 1985. osnovao i RZ PIO zemljoradnika. Izgleda da je još tada poistovetio sebe sa penzijskom problematikom, u biografiji mu piše da "ostaje upamćen kao čovek koji je za 20 godina rukovođenja Fondom, svakog prvog u mesecu isplatio sve penzije svim svojim penzionerima bez i jednog jedinog dana zakašnjenja", kao da je penzije isplaćivao iz svog džepa, umesto države. Penzionisan je 1989. godine, ali se u PIO fond vratio 1994. kao predstavnik Saveza penzionera Srbije i postao predsednik Upravnog odbora Fonda; 1996. je postao predsednik Saveza penzionera Srbije.\nPrvi politički koraci bili su igra "na sigurno". Bio je član Saveza komunista Jugoslavije, a od sredine devedesetih postao je član SPS-a. Na izborima 1997. izabran je za republičkog poslanika i poslanika u Veću građana u Saveznoj skupštini kao sedmi na Jedinstvenoj listi SPS–JUL–ND–Slobodan Milošević. Ponovo se pojavio na političkoj sceni 2005, kada je osnovan PUPS, čiji predsednik postaje sledeće godine. Mada je pre izbora 2007. godine tvrdio da PUPS ima 400.000 članova i da će na izbore izaći sami jer su "svesni da će lako ući u parlament i tamo štititi svoje interese", odbacujući bilo kakvo vezivanje za političke stranke i političare, na izborima se ipak pojavio na jedinstvenoj listi PUPS – Dr Jovan Krkobabić i Socijaldemokratska partija (SDP) – Dr Nebojša Čović. Koalicija nije prošla cenzus, ali sličan kiks nije se ponovio, već na sledećim izborima PUPS je bljesnuo u koaliciji sa SPS-om i JS-om.\nPOBEDONOSNA KOMBINACIJA: Krkobabić stariji nije se obazirao na podsmeh onih koji su pričali da se za penzionere bori još od Sparte, ni na optužbe za demagogiju. Od prve kampanje se obraćao pozamašnom korpusu penzionera (oko 1.700.000 u Srbiji), obećanjima o poboljšanju njihovog položaja, odbrane od spoljašnjih i unutrašnjih faktora koji bi hteli da smanje ili čak ukinu penzije, predviđanjem katastrofe za penzionere ukoliko on ne bude deo vlasti. Pre izbora 2008. proslavio se izjavom: "Garantujem vam ovom sedom kosom i ćelavom glavom da će prvi zakon u Srbiji biti povećanje penzija za 50 odsto"; obećavao je da će prosečnu penziju podići na 70 odsto prosečne zarade; tokom kampanje 2012. je izjavio: "Pitanje je života ili smrti... Glas za PUPS je glas za vas i vašu decu. Ukoliko PUPS ne bude na javnoj sceni, biće dovedena u pitanje isplata penzija već u junu, jer postoje i opcije koje smatraju da penzije treba ukinuti." Sigurno je da su katastrofična Krkobabićeva predviđanja privukla bar deo glasova srpskih penzionera, koji su se nahvatali straha u poslednjih dvadeset i kusur godina, što očigledno znaju i koalicioni partneri PUPS-a.\nKada je tročlana koalicija 2008. ozvaničila saradnju sa Demokratskom strankom na lokalu i u Republici, PUPS je dobio pet mandata, a Jovan Krkobabić je, kao najstariji poslanik, predsedavao konstitutivnom sednicom Narodne skupštine. Mesec dana kasnije bio je izabran za potpredsednika Vlade, mada je pre toga tvrdio da ga ne interesuju funkcije i da je karijeru odavno napravio. Posle izbora 2012, shodno povećanju koalicionog kapaciteta, funkciji potpredsednika Vlade dodao je i mesto ministra za rad i socijalnu politiku, mada je opet pre formiranja Vlade novinarima pričao da su govorkanja da traži taj resor "potpune besmislice". "Ne tražimo ni od kog ništa. Mi smo na izborima dobili poverenje građana da preuzmemo odgovornost za vođenje naše politike. Niti od nas neko nešto traži, niti mi tražimo, niti ovde ima ko šta da daje", rekao je tada Krkobabić, dodajući, međutim, da će "pregovori biti ravnopravni ili nas u njima nema". Šta je to značilo, videlo se kada je u septembru Milan Krkobabić postao direktor javnog preduzeća "PTT saobraćaja Srbija". Mediji su pisali da je za mesto Jovan Krkobabić vodio žilavu borbu sa koalicionim partnerima, da nije odstupio ni stopu dok nije isterao ono što je hteo.\nMilanova politička zvezda počela je da sija uz oca. Rođen je 1952. godine u Kačarevu, Ekonomski fakultet završio je u Beogradu, u zvaničnoj biografiji piše da je tridesetogodišnje stručno iskustvo stekao radeći na bankarskim i finansijskim poslovima, od bankarskog pripravnika do generalnog direktora finansijske organizacije, mada zlobnici tvrde da bi u profesionalnu karijeru mogao da upiše i samo reč "sin". U politiku se uključio tek kada je osnovan PUPS, u kome je zamenik predsednika stranke, Jovana Krkobabića. Kao i otac, Milan je zaštitnik penzionera, siromašnih, izbeglica, nezaposlenih. Ulazak u koaliciju sa DS-om na republičkom i lokalnom nivou 2008. značio je i mesto zamenika gradonačelnika Beograda za Milana Krkobabića, ali je kapitalna dobit usledila tek posle ovogodišnjih izbora.\nO DEPARTIZACIJI I DRUGIM DEMONIMA: Upitan šta je sa predizbornim obećanjima o departizaciji, Krkobabić mlađi je rekao da PUPS o tome nikada nije pričao. "Profesionalizam da, kvalitet rada da, transparentnost rezultata da, ali ne i departizacija koja je bila marketinški potez jedne političke opcije pred ove izbore", izjavio je ciljajući na G17 plus Mlađana Dinkića, aktuelnog ministra finansija i privrede Srbije. Dodao je da je to bila "Dinkićeva tema za preskakanje cenzusa, motka da se preskoči prag", i da će vreme i rezultati njegovog rada pokazati da li je on pravi čovek za mesto direktora "Pošte".\nSlično kao on misle i ostali činioci vlasti, premijer Srbije Ivica Dačić izjavio je da nigde u svetu ne postoji departizacija i da Krkobabić na funkciju direktora "Pošta Srbije" nije postavljen zato što je partijski činovnik, a šef poslaničke grupe URS-a Vladimir Ilić rekao je da ne vidi ništa sporno u njegovom izboru za direktora jer "profesionalizam ne isključuje da neko ko je političar nije istovremeno i profesionalac".\nI kada štite prava penzionera i siromašnih i kada brane državnu politiku, izjave starijeg i mlađeg Krkobabića su skoro identične. Obojica tvrde da je PUPS u potpunosti zadovoljan radom Vlade u prvih sto dana, jer je održano obećanje o sigurnosti isplate penzija i plata zaposlenih u javnom sektoru, obezbeđeno da više od 500.000 penzionera u Srbiji dobija 13. penziju; da ta stranka podržava vladu u tri ključne tačke – borbi protiv korupcije i organizovanog kriminala, otklanjanju socijalnih tenzija i pokretanju privredne aktivnosti i da su "prvi koraci ohrabrujući po sva tri osnova". "Šta reći za sto dana rada Vlade, kada na početku zateknete praznu kasu i probleme koji iz toga proizilaze? Ali, ipak smo nešto uradili", rekao je Jovan Krkobabić, zaboravljajući poput još nekih kolega ministara da je sedeo i u prethodnoj vladi, za koju kažu da je probleme proizvela.\nJovan Krkobabić ističe i da republička vlada deluje vrlo sigurno, jedinstveno i da misli "da sada nema i da u skorijoj budućnosti neće biti razloga za neka prekomponovanja". Iz tih reči pomalo izbija zebnja koja pokazuje da nema opuštanja za PUPS, jer se u nekim računicama vladajuća većina u republičkoj skupštini može iskomponovati i bez poslanika PUPS-a, što slabi poziciju partije. Tu ne pomažu samoohrabrujuće reči da su se "građani za protekle četiri godine uverili da nema te političke snage i stranke koja tako predano, potpuno i beskompromisno brani njihove interese kao što to čini PUPS". Sam Krkobabić je posle ovogodišnjih izbora izjavljivao da "ne treba isključiti nijednu varijantu u Srbiji jer postoji na stotinu načina da se formira buduća vlast." To se odnosi i na republički, ali i na lokalni nivo, gde je Beograd najmasniji zalogaj.\nODBRANA I POSLEDNJI DANI: O dosadašnjoj saradnji u Beogradu Krkobabići su govorili i govore sve najbolje. Krajem avgusta je Milan Krkobabić, koji je i odbornik PUPS-a u Skupštini Beograda, poručio da su mnoge lokalne samouprave, za razliku od Beograda, "političke kuglane u kojima umesto čunjeva neko ruši ili diže ove ili one ljude, ali uglavnom iste ljude i pravi nekakve čudne većine", zbog čega u tim sredinama nema ni traga od pokretanja bilo kakve privredne aktivnosti. "Ovde (u Beogradu) postoji politička stabilnost", dodao je on, kao i da bez političke stabilnosti nema ni ekonomske stabilnosti niti preduslova za razvoj.\nNa glasine da se sprema smena vlasti u Beogradu, on je krajem oktobra izjavio da ne postoji većina potrebna za smenjivanje gradonačelnika Dragana Đilasa jer DS ima 50, a PUPS pet odbornika, dok je za smenjivanje potrebno 56 od 110 odbornika, napominjući da je PUPS otporan na pritiske. "Beograd je stabilan, Đilas je apsolutni pobednik sa 37 odsto i ne vidim bolju alternativu", izjavio je on. Upitan kakav bi bio njihov odgovor ako smenjivanje gradonačelnika Beograda bude ultimatum SNS-a, odgovorio je da Aleksandar Vučić neće ni tražiti smenjivanje Đilasa, jer je lider SNS-a "razuman čovek, koji zna da će PUPS biti principijelan".\nMada reči o principijelnosti i razumu lepo zvuče, jasno je da se uveliko kopaju rovovi za bitku za Beograd. U javnosti je zazvonila izjava odbornika PUPS-a u Skupštini grada Profira Rančića, koji je rekao da se "pokreće tema" smene Đilasa i da će partija Jovana Krkobabića o tome razgovarati sa SNS-om, kako bi se videlo "šta naprednjaci nude i hoće". Upitan da li će menjati partnera u Beogradu, Rančić je odgovorio da to zavisi od toga da li će se poboljšavati i nastaviti socijalna politika, dodajući da će se PUPS "ponašati u skladu sa svojim interesima", i da će koalicija koja je u gradskoj vlasti "ostati dok se ne ostvare uslovi za eventualne promene".\nKako "ponašanje u skladu sa sopstvenim interesima" izgleda na lokalu, videlo se, na primer, u Leskovcu, gde je troje odbornika PUPS-a napustilo aktuelnu vlast i dalo podršku novoj koaliciji okupljenoj oko SNS-a, a član Izvršnog odbora PUPS-a iz tog grada rekao je da je ta odluka doneta iz programskih razloga, "jer smo zaključili da u novoj koaliciji možemo bolje da realizujemo naš socijalni program na dobrobit svih građana".\nOsim Krkobabića, retko koji član PUPS-a se oglašava u javnosti, naročito oko tako osetljivih pitanja, pa je malo verovatno da je to Rančić učinio bez konsultacija sa porodičnom centralom stranke. Utoliko su njegove reči sadašnjim beogradskim vlastima sigurno zazvučale zloslutno, a SNS-u je valjda jasna poruka o tome da će PUPS videti šta mu se nudi.\nMada su se iz PUPS-a ranije čule optimističke izjave da ni sledeća vlast neće moći da se formira bez njihove koalicione liste koju predvodi Ivica Dačić, silno životno i političko iskustvo Krkobabića sigurno im govori da se budućnost u politici ne da tako lako predvideti, pa su se do sada u političkim igrama držali maksime "iskoristi što možeš", uglavnom uspešno. Šta je za njih ovog puta dobitna kombinacija, sigurno pažljivo vagaju, svesni da se u pomenutim kombinacijama nije teško i preigrati. Lako je bilo Jovanu Krkobabiću da, po sopstvenim rečima, odreže oštro "njet" MMF-u svaki put kada su hteli da dirnu penzije. To "njet" nije ugrožavalo, na primer, ni ministarski položaj ni direktorsko mesto u "Pošti", značajno i za porodicu i za partiju.


DIVLJI NOVI SAD Tužilaštvo trojicu tereti za POKUŠAJ UBISTVA (VIDEO) - mediji.net\nDIVLJI NOVI SAD Tužilaštvo trojicu tereti za POKUŠAJ UBISTVA (VIDEO)\nViše javno tužilaštvo u Novom Sadu saopštilo da je da se trojica od osmorice osumnjičenih za incident u ispred lokala u Ulici Laze Telečkog, koji se dogodio u subotu, 20. februara, terete za pokušaj ubistva.\nIz saopštenja tužilaštva se tako saznaje da su uhapšena još dvojica zbog učešća u ovom događaju, jer je policija prethodno navela da je uhapsila šest mladića sa područja Novog Sada i Šida i na osnovu inicijala se vidi da su grupi osumnjičenih dodati B.M. i N.B.\nTužilaštvo navodi se da je povodom...\nmasovna tučaPročitajte još na ovu temu\nprebijanjePreko 400 vesti\nOVO JE SRCE DA VAM PREPUKNE: U toku prošle godine u Betaniji ostavljeno ČAK OSAM BEBA!\nProsečna starost porodilja koje su tokom protekle teške godine ostavile novorođenčad je 30,7 godina\nHAPŠENJE U NOVOM SADU ZBOG NELEGALNE TRGOVINE NARKOTICIMA\nPripadnici Ministarstva unutrašnjih poslova u Novom Sadu uhapsili su M.D. (1979) i M.U. (1983) iz ovog grada, zbog postojanja osnova sumnje da su učinili krivično delo neovlašćena proizvodnja I stavljanje u promet opojnih droga.\nOd 4.071 novih slučajeva korona virusa, koliko ih je u Srbiji potvrđeno u poslednja 24 sata, skoro trećina je iz Beograda, 1.302, što je blagi skok u odnosu na prethodni dan.Niš je drugi po broju novoobolelih sa 243 nova slučaja, a slede Novi Sad sa 187, Kragujevac sa 161, Kraljevo sa 132 i Vranje...


Tercel - Zaštita voća\nDitianon 120.00 g/kg, Piraklostrobin 40.00 g/kg\nTercel je nesistemični, kontaktni fungicid sa protektivnim delovanjem.\nTercel predstavlja kombinaciju dve aktivne materije sa kontaktnim i lokal-sistemičnim delovanjem. Jedna od aktivnih materija u ovom preparatu je Ditianon poznata po preparatu Delan 700 WG, a druga je lokalsistemična - piraklostrobin. Tercel je preventivni fungicid namenjen suzbijanju čađave krastavosti lista i plodova ali i pepelnice jabuke.\nPiraklostrobin se u odnosu na ostale strobilurine izdvaja:\n- širokim spektrom delovanja. Tercel zahvaljujući izuzetno širokom spektru delovanja pored zaštite od čađave krastavosti i pepelnice štiti plodove jabuke od pegavosti izazvanih letnjim bolestima.\n- specifičnim pozitivnim efektom na celokupan razvoj biljke. Smanjuje negativan uticaj visokih letnjih temperatura i suše, omogućujući biljkama pravilniji razvoj.\n35 dana - jabuka.\nPreparat Tercel treba primenjivati isključivo preventivno, jer tada sigurno štiti biljku i tokom faza kritičnih za pojavu čađave krastavosti.\nPreparati koji se potpuno poklapaju sa Tercel u svim aktivnim materijama i količinama\nU našoj bazi ne postoji pesticid koji se potpuno poklapa sa Tercel po karakteristikama\nPreparati koji jednu od aktivnih materija koje ima Tercel\nBASF Delan 700 WG Vododisperzibilne granule WG Ditianon 700.00 g/kg\nGalenika-Fitofarmacija Galileo Vododisperzibilne granule WG Ditianon 700.00 g/kg\nAgroarm Kanton 70 WG Vododisperzibilne granule WG Ditianon 700.00 g/kg


Podrška Italije na putu Srbije ka EU\nPredsednik Poslaničkog doma Parlamenta Italije Djanfranko Fini i predsednica Skupštine Srbije Slavica Djukić Dejanović se obraćaju novinarima posle današnjeg susreta\nItalija i italijanski parlament učinili su sve da pomognu Srbiji na putu ka Evropi, poručio je danas u Beogradu predsednik Poslaničkog doma italijanskog parlamenta Đanfranko Fini. Italijanski funkcioner ocenio je takodje da Evropska unija treba što pre da primi u članstvo zemlje Balkana.\nParlament Italije je spreman da, kada za to dođe vreme, prvi ratifikuje Sporazum o stabilizaciji i pridruživanju sa Srbijom, poručio je danas Đanfranko Fini, predsednik Poslaničkog doma italijanskog parlamenta.\nSrbija je deo EU i u geografskom i u kulturološkom smislu, i neophodno je da Unija što pre zaokruži svoju mapu i da na nju uključi zemlje Balkana, istakao je Fini posle razgovora sa predsednicom Skupštine Srbije, Slavicom Đukić Dejanović, kojim je italijanski zvaničnik počeo današnju posetu Srbiji.\n"Kada Srbija bude ušla u EU, odnosi Beograda i Rima postaće još čvršći. Odnosi na planu kulture, ekonomije i politike – mislim da će biti među najboljim odnosima koje Italija održava sa bilo kojom drugom članicom Evropske unije", izjavio je Fini.\nKako je Fini istakao, Italija je ubeđena da su razlozi Srbije na putu ka Evropi istiniti, da Evropa treba da pošteno razmotri te razloge, kao i da ne sme da primenjuje dvostruke aršine u odnosu na zemlje koje žele da uđu u EU.\nA kako je istakla Slavica Đukić Dejanović, 131 godina diplomatskih odnosa Srbije i Italije treba da bude obavezujuće za inteziviranje svih oblika saradnje dveju zemalja, kako na političkom i ekonomskom planu, tako i na polju parlamentarne saradnj.\n"Naš susret je bio susret dvoje kolega koji sa različitih aspekata rešavaju slične probleme, probleme građana zemalja u kojoj se zakonodavna aktivnost trudi da obezbedi ambijent za bolji socijalni život građana, prosperitet i perspektivu građana", rekla je predsednica Skupštine Srbije, Slavica Djukić Dejanović.\nĐanfranko Fini se sastao i sa predsednikom Srbije Borisom Tadićem i tom prilikom sagovornici su se saglasili da su bilateralni odnosi Srbije i Italije na visokom nivou.\nU razgovoru sa premijerom Srbije Fini je rekao da je podrška Italije važna na putu Srbije ka EU, saopšteno je iz Vlade. Konstatovano je da dve zemlje imaju visok stepen ekonomske saradnje, kao i da će se ona dodatno unapređivati aktivnijim učešćem Italije u regionalnim projektima u oblasti infrastrukture, saobraćaja i energetskog sektora.


VILA NIKOS POTOS - TASOS APARTMANI - TASOS LETOVANJE\nHome > letovanje-grcka-tasos-potos > VILA NIKOS POTOS\nVila Nikos Potos – se nalazi u centralnom delu Potosa na oko 150 metara od mora. Vila poseduje četvorokrevetne apartmane kao i studije, sa dva standardna ležaja i kaučem na razvlačenje, za smeštaj četiri osobe, kao i studije sa četiri standardna ležaja i kaučem na razvlačenje, za smeštaj pet osoba. Sve smeštajne jedinice se nalaze na prvom spratu vile, gledaju ka ulici i opremljene su čajnom kuhinjom (frižider, mini električni šporet, posuđe bez tiganja), namenjenom za pripremu lakih obroka, klima uređajem čije je korišćenje uračunato u cenu aranžmana, TV-om, kupatilom, veoma prostranom terasom sa garniturom za sedenje i tendama kao i WiFi (slabog protoka). Vila ima peškire čija je promena na 3 dana, kao i posteljine, dok je čišćenje na pet dana. Ispred vile nalazi se tuš, dok je za odlaganje prtljaga poslednjeg dana obezbeđen prostor.\nU smenama sa * u slučaju sopstvenog prevoza cena se umanjuje za 30 eura\nTags: grcka apartmani, grcka leto, grcka leto apartmani, grcka leto apartmani cene, GRCKO OSTRVO TASOS - POTOS 2020, potos 1/4 apartmani, POTOS 2020, potos apartmani, potos apartmani blizu plaze, potos apartmani za 5 osoba, potos apartmanski smestaj, potos apartmanski smestaj blizu plaze, POTOS LETO 2020, POTOS LETOVANJE 2020, potos smestaj cene, potos vila nikos, potos vila nikos apartmani cene, TASOS - POTOS 2020, TASOS - POTOS LETO 2020, tasos 1/4 a, tasos apartmani, tasos apartmani blizu plaze, tasos apartmani za 5 osoba, tasos apartmanski smestaj blizu plaze, VILA NIKOS POTOS KOMENTARI, VILA NIKOS POTOS UTISCI